Diari Oficial de la Generalitat Valenciana


Sumari del DOGV 9884, del 03-07-2024 (2024/5628)

Anunci de convocatòria i de l'aprovació de les bases del concurs oposició per a la provisió de 49 places de bomber o bombera vacants en la plantilla de personal funcionari.
----------------------------------------------------------------------------------------------------------------------------------------------------------------------------

### Dades del document

Número de DOGV
:   9884

Data del DOGV
:   03-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/5628


Data del document
:   11-06-2024

Organisme emissor
:   Consorci Provincial Per Al Servei de Prevenció i Extinció d'Incendis i Salvament d'Alacant

Tipus de document
:   Anunci

Anunci de convocatòria i de l'aprovació de les bases del concurs oposició per a la provisió de 49 places de bomber o bombera vacants en la plantilla de personal funcionari. [2024/5628]  
Per la Resolució núm. 0789 de data 9 de maig de 2024, del president delegat del Consorci Provincial, s'ha disposat la convocatòria i l'aprovació de les bases del concurs oposició per a la provisió de 49 places de bomber vacants en la plantilla de personal funcionari del Consorci Provincial per al Servei de Prevenció i Extinció d'Incendis i Salvament d'Alacant, publicades en el BOP d'Alacant núm. 101, de 28.05.2024, en el sentit següent:  
  
«Decrete: Instruït l'expedient per a la provisió de places de bomber, vacants en la plantilla d'este consorci provincial per al Servei de Prevenció i Extinció d'Incendis i Salvament d'Alacant, mitjançant concurs oposició.  
Resultant que les corresponents bases han sigut objecte de negociació col·lectiva en data 7 de maig de 2024.  
Resultant així mateix que les places implicades figuren en la corresponent oferta d'ocupació, d'acord amb el següent detall, sense perjuí de la seua ampliació:  
- Oferta d'ocupació 2024: 17 places BOP Alacant núm. 60, de 26 de març de 2024.  
32 places BOP Alacant núm. 70, de 12 d'abril de 2024.  
De conformitat amb el que disposa l'article 41.14 a del Reglament d'organització, funcionament i règim jurídic de les entitats locals, en relació amb l'article 16 dels estatuts pels quals es regix este consorci provincial, i d'acord amb el que es disposa en les bases indicades, resolc:  
  
Primer  
Aprovar les bases següents, que han de regir la convocatòria per a la provisió de 49 places de bomber, vacants en la plantilla de personal d'este consorci provincial per al Servei de Prevenció i Extinció d'Incendis i Salvament d'Alacant, mitjançant concurs oposició.  
  
Primera. Objecte de la convocatòria  
1. Objecte  
És objecte de les presents bases regular el procés selectiu per a la provisió de 49 places de bomber, vacants en la plantilla del Consorci Provincial per al Servei de Prevenció i Extinció d'Incendis i Salvament d'Alacant, de conformitat amb el que es preveu en els articles 91 i 102 de la Llei 7/1985, de 2 d'abril, reguladora de les bases de règim local, i la Llei 7/2011, d'1 d'abril dels SPEIS de la Comunitat Valenciana, en el títol V, i el Decret 163/2019, de 19 de juliol, del Consell, sobre bases i criteris de selecció del SPEIS.  
Les 49 places convocades procedixen de les corresponents ofertes d'ocupació pública:  
Any 2024: 17 places BOP Alacant núm. 60, de 26 de març de 2024.  
  
32 places BOP Alacant núm. 70, de 12 d'abril de 2024.  
2. Naturalesa i característiques de les places  
Les places estan incloses en la plantilla de funcionaris de carrera d'este consorci, pertanyen a l'escala d'administració especial, subescala de servicis especials, classe servici d'extinció d'incendis i categoria de bomber, corresponent a l'escala bàsica i al grup de titulació C, subgrup C1, segons el que disposa la Llei 7/2011, d'1 d'abril, de la Generalitat Valenciana, dels serveis de prevenció, extinció d'incendis i salvament de la Comunitat Valenciana (Llei 7/2011, dels SPEIS).  
  
De conformitat amb el que es preveu en la relació de llocs de treball d'este consorci provincial, en l'actualitat estan dotades amb les següents retribucions corresponents a este grup:  
  
  
Sou Pagues extres Nivell CD Complement destinació (12 mesos) Complement específic (12 mesos)  
844,57 2.333,44 17 5.241,12 20.554,56  
  
  
3. Sistema selectiu  
La provisió de les 49 places de bomber vacants s'efectuarà, de conformitat amb els articles 28 i 30 de la Llei 7/2011 dels SPEIS, i els articles 5.2 i 12, i annex III del Decret 163/2019, de 19 de juliol, del Consell:  
- Mitjançant concurs per al torn de mobilitat, precedit de prova psicotècnica i reconeixement mèdic eliminatori: 16 places.  
- Mitjançant concurs oposició per al torn lliure, seguit de curs selectiu de caràcter eliminatori: 33 places.  
L'anterior distribució de places entre els dos torns s'efectua d'acord amb el que es disposa en l'article 30 de la Llei 7/2011 dels SPEIS, segons el qual un terç de les places oferides en la convocatòria es reserven al torn de mobilitat i les restants al torn lliure. I en aplicació de l'annex III del Decret 163/2019, de 19 de juliol, del Consell:  
Les places que queden vacants en el torn de mobilitat incrementaran el nombre de les places del torn lliure.  
Així mateix, al nombre total de places convocades podran afegir-se les vacants que es produïsquen fins que concloga el procés selectiu, amb la inclusió prèvia en la corresponent oferta d'ocupació pública. Amb la consegüent redistribució proporcional entre torn lliure i mobilitat.  
  
4. Publicitat  
Les bases de la convocatòria es publicaran íntegrament en el Butlletí Oficial de la Província i en el Diari Oficial de la Generalitat Valenciana; i en extracte en el Boletín Oficial del Estado; en este extracte s'avisarà que en el Butlletí Oficial de la Província es publicarà la resolució aprovatòria de les llistes d'admesos i exclosos, així com la data, hora i lloc de celebració del primer exercici de la fase de oposició.  
  
Igualment, es comunicarà el text íntegre d'estes bases a l'Agència Valenciana de Seguretat i Resposta a les Emergències (AVSRE), en els termes establits en la legislació de règim local.  
  
Segona. Requisits de les persones interessades  
Les persones interessades hauran de posseir els següents requisits en la data de finalització del termini de presentació d'instàncies i mantindre'ls fins a la incorporació efectiva, establits amb caràcter general en els articles 25 i 26 de la Llei 7/2011, dels SPEIS; 56 del Reial decret legislatiu 5/2015, de 30 d'octubre, pel qual s'aprova el text refós de l'EBEP, i 135 de l'RDL 781/1986, de 18 d'abril, del text refós de les disposicions legals vigents en matèria de règim local, i en la seua aplicació serà necessari:  
1. Per al torn de mobilitat  
a) Ser funcionari de carrera de la categoria que es convoca (bomber) de qualsevol dels SPEIS de les administracions públiques locals de la Comunitat Valenciana, integrat en l'escala d'administració especial, subescala de servicis especials, classe servicis d'extinció d'incendis i categoria de bomber, corresponent a l'escala bàsica i al grup de titulació C1, segons el que es disposa en la Llei 7/2011 dels SPEIS.  
  
a) Haver ocupat durant els 5 anys anteriors a la present convocatòria en un SPEIS de la Comunitat Valenciana la mateixa plaça a la qual s'aspira.  
b) Faltar-li més de 5 anys per a la jubilació, comptats des de la convocatòria i no estar en situació de segona activitat.  
c) Tindre la capacitat funcional i psicofísica suficient per a l'acompliment de les comeses assignades a la plaça en la relació de llocs de treball del Consorci.  
S'entendrà que no patix cap malaltia ni té cap defecte físic o psíquic que impedisca l'acompliment de les corresponents tasques quan estiga en condicions de superar els barems psicotècnic -test actitudinal- i el reconeixement mèdic que es preveu en esta convocatòria.  
Per a ser admeses a la convocatòria les persones interessades del torn de mobilitat hauran d'acreditar que complixen els requisits anteriors: a, b, i c, amb la presentació de certificació que els prove expressament. Això no exclou ulteriors comprovacions i només tindrà validesa quan estiga emesa a partir de la publicació de l'extracte de la convocatòria en el Boletín Oficial del Estado.  
2. Per al torn lliure  
a) Tindre la nacionalitat espanyola o ser nacional d'un estat membre de la Unió Europea o bé tindre la nacionalitat d'un estat al qual, en virtut de tractats internacionals subscrits per la Unió Europea i ratificats per Espanya, siga aplicable la lliure circulació de treballadors en els termes definits en l'article 57 de l'Estatut bàsic de l'empleat públic.  
  
En tot cas, serà responsabilitat de la persona interessada acreditar el compliment d'este requisit.  
b) Haver complit setze anys i no excedir l'edat de jubilació.  
  
c) Tindre la capacitat funcional i psicofísica suficient per a acomplir les comeses assignades a la plaça en la relació de llocs de treball del Consorci.  
S'entendrà que no pateix cap malaltia ni té cap defecte físic o psíquic que impedisca l'acompliment de les corresponents tasques quan estiga en condicions de superar els barems psicotècnic i mèdic que preveu esta convocatòria.  
d) No haver sigut separada mitjançant un expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial. En el cas de ser nacional d'un altre estat, no estar inhabilitada o en situació equivalent ni haver sigut sotmesa a sanció disciplinària o equivalent que impedisca, en el seu estat en els mateixos termes, l'accés a l'ocupació pública.  
e) Estar en possessió del títol de Batxillerat o de tècnic de Formació Professional.  
Quan l'equivalència de la titulació no puga ser constatada pel Consorci, esta haurà d'aportar-la la persona interessada mitjançant un certificat expedit a este efecte per l'administració competent en cada cas.  
  
f) Estar en possessió del permís de conduir de la classe C amb l'E associat.  
g) Abonar la taxa establida en l'ordenança fiscal per a les proves selectives per a l'ingrés de personal en el Consorci per al Servei de Prevenció, Extinció d'Incendis i Salvament de la Província d'Alacant.  
  
Coneixement de la llengua castellana  
Les persones interessades a participar en este procés que no tinguen la nacionalitat espanyola, a l'efecte de ser admeses a la convocatòria, hauran d'acreditar: posseir els coneixements de la llengua castellana mitjançant un certificat acreditatiu d'haver cursat la Primària i la Secundària o el Batxillerat a l'Estat espanyol; del diploma d'espanyol nivell intermedi (B2) que establix el Reial decret 1137/2002, de 31 d'octubre, modificat pel Reial decret 264/2008, de 22 de febrer, o equivalent, o un certificat acadèmic que acredite que ha superat totes les proves dirigides a obtindre'l, o el certificat d'aptitud en espanyol per a estrangers expedit per les escoles oficials d'idiomes.  
  
  
  
Tercera. Sol·licituds  
I. Presentació d'instàncies: els qui desitgen prendre part en el procés selectiu hauran de presentar la sol·licitud en la plataforma de la seu electrònica del Consorci, pestanya «tràmits» -ocupació-oposicions-, -inscripció-. Triant el torn:  
1. Per al torn lliure  
2. Per al torn de mobilitat, que inclourà la declaració dels mèrits presentats per a la fase de concurs.  
En esta instància, a més, s'ha de manifestar el compromís de prestar jurament o promesa d'acatament de la Constitució Espanyola, l'Estatut d'Autonomia de la Comunitat Valenciana i de la resta de l'ordenament jurídic espanyol.  
En el cas que no s'indique expressament amb la sol·licitud que es volen fer les proves en valencià, s'entendrà que es faran en castellà.  
  
Les persones interessades hauran d'abonar la taxa per concurrència a proves selectives per a l'ingrés de personal en este Consorci Provincial de Bombers d'Alacant, segons l'Ordenança fiscal publicada en el Butlletí Oficial de la Província d'Alacant núm. 181, de 19 de setembre de 2023, que per a l'accés a les categories de la Llei 7/2011, d'1 d'abril, de la Generalitat, està fixada en 50,00 €. La no inclusió de la persona interessada en la llista d'admesos originarà el dret a la devolució de l'import assenyalat, sempre que siga per causa no imputable a l'interessat.  
Els motius d'exempció figuren en la mateixa ordenança, i s'han de justificar.  
II. Documents que cal adjuntar a la sol·licitud:  
A la sol·licitud per a participar en el torn de mobilitat, s'ha d'adjuntar:  
- DNI/NIE.  
- Certificat acreditatiu de requisits, assenyalat en la base segona.  
- Acreditació dels mèrits al·legats per a la fase de concurs.  
A la sol·licitud per a participar pel torn lliure, s'ha d'adjuntar necessàriament:  
- DNI, passaport o document equivalent per a no nacionals.  
- Justificació de coneixements del castellà, només no nacionals.  
- Permís de conduir en vigor categoria C + E.  
- Titulació exigida per a l'accés al grup C1. Si no es té el títol, només s'admetrà certificat de qualificacions acompanyat del justificant de l'abonament de la taxa per a l'expedició del títol.  
III. Termini de presentació d'instàncies: el termini de presentació de sol·licituds serà de deu dies hàbils, a comptar des de l'endemà de la publicació de l'anunci extracte de la convocatòria en el Boletín Oficial del Estado. Si l'últim dia és dissabte, diumenge o festiu, es prorrogarà al primer dia següent hàbil.  
  
Quarta. Admissió d'aspirants  
I. Finalitzat el termini de presentació de sol·licituds, la Presidència del Consorci Provincial dictarà una resolució en el termini d'un mes en què declare aprovades les llistes provisionals de persones admeses i excloses, que es faran públiques en el Butlletí Oficial de la Província d'Alacant i en el tauler d'anuncis de la seu electrònica del Consorci.  
Les persones interessades podran, en el cas d'error o exclusió, esmenar els defectes en què hagen incorregut en la sol·licitud o formular les al·legacions que consideren convenients, en el termini de deu dies hàbils comptats des de l'endemà de la publicació de la relació provisional d'admesos i exclosos, d'acord amb el que establix l'article 68 de la Llei 39/2015, del procediment administratiu comú de les administracions públiques.  
Transcorregut el termini anterior, vistes les al·legacions i esmenats els defectes si és procedent, es dictarà una resolució amb la llista definitiva de persones admeses al procés selectiu que es publicarà en el Butlletí Oficial de la Província d'Alacant i en el tauler d'anuncis de la seu electrònica del Consorci. No obstant això, si no es produïx cap reclamació o al·legació, la resolució provisional esdevindrà definitiva automàticament.  
II. Abans de la realització del concurs oposició per al torn lliure, el Consorci haurà d'haver resolt el concurs de mobilitat.  
III. En la resolució de la Presidència que establisca l'inici de la realització de les proves es farà pública, amb almenys 10 dies hàbils d'antelació, la data, el lloc de celebració i l'hora de començament del primer exercici de la fase d'oposició.  
  
Quinta. Òrgan tècnic de selecció  
I. L'òrgan tècnic de selecció serà nomenat mitjançant una resolució de la Presidència del Consorci Provincial, de conformitat amb el que disposa l'article 60 del text refós de l'Estatut bàsic de l'empleat públic, aprovat per Reial decret legislatiu 5/2015, de 30 d'octubre, i l'article 28 i següents del Decret 163/2019, de 19 de juliol, del Consell, i estarà integrat per set persones funcionàries de carrera, de les quals, una ocuparà la presidència, una altra la secretaria i les altres cinc les corresponents vocalies. Una de les persones que ocupen les vocalies serà proposada per l'Agència Valenciana de Seguretat i Resposta a les Emergències.  
Els membres d'esta comissió hauran de pertànyer a un grup de titulació igual o superior al que s'exigix per a les places convocades i, a més, hauran d'exercir llocs de treball del mateix nivell o superior del convocat, i ajustar-se als principis d'imparcialitat i professionalitat dels membres.  
La designació de les persones integrants de l'òrgan tècnic de selecció, que inclourà la de les respectives suplents, es farà pública en el Butlletí Oficial de la Província, així com en el tauler d'anuncis oficial del Consorci i en la seua pàgina web.  
Tots les persones integrants tindran veu i vot.  
II. L'òrgan tècnic de selecció no podrà constituir-se ni actuar sense l'assistència almenys de quatre dels seus integrants, titulars o suplents indistintament, i estarà facultat per a resoldre qualsevol dubte o incident que puga sorgir durant la celebració del procés selectiu, i per a prendre acords i dictar totes les normes que calga per al bon orde i resultat d'esta. Entre tals facultats s'inclouen les de desqualificar les persones interessades, eliminant-les de la possibilitat de ser puntuades, quan vulneren les lleis o les bases de la convocatòria o el seu comportament supose un abús o frau (falsificar exercicis, copiar, dopar-se, ofendre l'òrgan tècnic de selecció, etc.).  
L'òrgan tècnic de selecció aplicarà en la seua actuació principis d'austeritat i agilitat a l'hora d'ordenar el desenvolupament dels processos selectius, sense perjuí del compliment dels principis d'actuació de conformitat amb el que s'establix en el text refós de l'Estatut bàsic de l'empleat públic.  
Igualment, haurà de garantir, quan les proves siguen escrites, l'anonimat en la correcció d'estes.  
III. En cada reunió de l'òrgan tècnic de selecció poden participar-ne els titulars i en la seua absència, els suplents, però no podran substituir-se entre si en la mateixa reunió. Si una vegada constituït l'òrgan tècnic de selecció, i iniciada la reunió, s'absenta el president, este designarà entre els vocals concurrents el que el substituïsca durant la seua absència.  
IV. A l'efecte de comunicacions i altres incidències, l'òrgan tècnic de selecció, siga quin siga el lloc de celebració de les proves selectives, tindrà la seu en les oficines centrals del Consorci Provincial, situades al Parc de Bombers, autovia A-77, km 1, rotonda de Bombers, a Sant Vicent del Raspeig.  
V. Per a la realització de determinades proves, que ho exigisquen per la seua complexitat tècnica, l'òrgan tècnic de selecció podrà designar els assessors especialistes que estime oportuns, que tindran veu però no vot i es limitaran a l'exercici de les seues especialitats tècniques, basant-se exclusivament en estes col·laboraran amb l'òrgan tècnic de selecció. Per a la valoració de les exclusions mèdiques de l'annex III, es constituirà un tribunal mèdic, amb les funcions indicades en l'annex esmentat.  
  
Així mateix, l'òrgan tècnic de selecció estarà assistit administrativament per personal funcionari designat pel Consorci, que actuarà sense veu ni vot.  
VI. Les persones integrants de l'òrgan tècnic de selecció, així com el personal assessor, s'hauran d'abstindre i podran ser recusades per les persones interessades quan hi concórreguen circumstàncies de les que preveuen els articles 23 i 24 de la Llei de règim jurídic del sector públic.  
  
Així mateix, s'hauran d'abstindre aquells o aquelles que hagen fet tasques de preparació d'aspirants en els cinc anys anteriors a la publicació d'esta convocatòria.  
VII. Les persones integrants de l'òrgan tècnic de selecció, així com els col·laboradors, ajudants i assessors especialistes que concórreguen a les seues sessions, percebran indemnitzacions per assistències i, quan siga procedent, per dietes i gastos de viatge, en les quanties establides en la legislació vigent en el moment de les meritacions. Les indemnitzacions dels col·laboradors, ajudants i assessors seran les mateixes que les dels vocals.  
A este efecte, l'òrgan tècnic de selecció tindrà la categoria segona de les que es preveuen en l'annex IV del Reial decret 462/2002, de 24 de maig.  
  
II. Normes reguladores del procés de selecció fases  
  
A) Bases específiques per al torn de mobilitat  
  
Sexta. Concurs per al torn de mobilitat  
Esta part del procés selectiu haurà d'estar convocada i resolta abans de l'inici de la fase d'oposició del torn lliure.  
I. Proves psicotècnica i mèdica  
Les proves psicotècniques i el reconeixement mèdic tindran caràcter eliminatori i es qualificaran d'apte o no apte. En cap cas es publicaran llistes de persones no aptes per motiu d'exclusió mèdica. La falta de presentació al reconeixement mèdic o la negativa a realitzar les proves estipulades suposaran l'exclusió del concurs. En les proves mèdiques, les persones aspirants hauran d'omplir una declaració de salut i l'autorització per a sotmetre's a totes les proves que determine el tribunal mèdic.  
1. Prova psicotècnica-només part actitudinal: obligatòria i eliminatòria. Es qualificarà d'apta o no apta. annex II, punt 2.  
2. Reconeixement mèdic: obligatori i eliminatori. Es qualificarà d'apte o no apte. Annex III.  
  
II. Concurs: qualificació total 15 punts  
a) La totalitat dels mèrits al·legats, i qualssevol altres dades que s'aporten, hauran d'estar referits a la data de finalització del termini de presentació de les sol·licituds, i haver-los fet constar en la sol·licitud de participació.  
a) En qualsevol moment del procés d'adjudicació es podran obtindre formalment de les persones interessades els aclariments o, si és el cas, la documentació addicional que s'estime necessària per a la comprovació dels mèrits, els requisits o les dades que s'hagen al·legat, així com aquelles altres dades que es consideren necessàries per a una valoració correcta.  
  
Barem per a esta fase de concurs:  
  
1. Experiència professional. Màxim 5,5 punts  
a) Servicis prestats en la categoria del lloc al qual s'opta en els SPEIS de la Comunitat Valenciana a raó de 0,1 punts per mes íntegre de servici, sense computar-ne la fracció, i proporcionalment a la jornada realitzada.  
a) Servicis prestats en la categoria immediatament inferior en els SPEIS de la Comunitat Valenciana a raó de 0,05 punts per mes íntegre de servici, sense computar-ne la fracció, i proporcionalment a la jornada realitzada.  
2. Valoració de títols acadèmics i formació. Màxim de 5,80 punts  
  
a) Qualsevol titulació acadèmica d'igual o superior nivell a la que s'exigix per a pertànyer a la categoria a la qual s'opta, exclosa la titulació que servisca per a participar en el procés. Fins a un màxim de 2,5 punts, en què s'atorga la puntuació següent:  
- Batxillerat, tècnic/a de grau mitjà o equivalent: 0,50 punts.  
- Tècnic/a de grau superior o equivalent: 0,80 punts.  
- Tècnic/a de grau mitjà en Emergències i Protecció Civil: 1,50 punts.  
- Tècnic/a de grau superior en Emergències i Protecció Civil: 2 punts.  
- Tècnic/a de grau superior Forestal / Paisatgista: 1,80 punts.  
- Grau o equivalent: 1,50 punts.  
- Grau en Arquitectura o Enginyeria: 2 punts  
- Grau més màster o equivalent: 2 punts.  
- Màster: 0,50 punts.  
En qualsevol cas, l'equivalència de titulacions haurà de ser aportada per la persona interessada mitjançant un certificat expedit a l'efecte per l'administració competent en cada cas. Quan es tracte de títols expedits a l'estranger, es requerirà acreditar-ne l'homologació.  
  
a) Cursos de formació i perfeccionament en les matèries directament relacionades amb les funcions del lloc de treball vinculat a la plaça objecte de la convocatòria, de duració igual o superior a 20 hores, que haja cursat o impartit la persona interessada, i que hagen sigut impartits o homologats per l'Institut Valencià de Seguretat Pública i Emergències o per altres organismes i centres oficials de formació de personal empleat públic, fins a un màxim de 3,3 punts, i d'acord amb l'escala següent:  
  
- De 200 o més hores: 2,5 punts.  
- De 100 o més hores: 1,25 punts.  
- De 50 o més hores: 0,65 punts.  
- De 40 o més hores: 0,55 punts.  
- De 30 o més hores: 0,45 punts.  
- De 20 o més hores: 0,35 punts.  
En cap cas es puntuaran en el present subapartat els cursos de valencià i d'idiomes, ni els cursos pertanyents a una carrera universitària, cursos de doctorat i dels diferents instituts de les universitats quan formen part del pla d'estudis del centre, ni els cursos inclosos en processos selectius per a l'accés a la condició de funcionari de carrera, promoció interna, plans d'ocupació i adaptació del règim jurídic a la naturalesa dels llocs que s'ocupen o s'hagen ocupat.  
  
Així mateix, tant els cursos impartits com els rebuts es valoraran una sola vegada, i no seran susceptibles de ser valorades diverses edicions del mateix curs.  
Per a valorar els cursos, l'òrgan tècnic de selecció tindrà en consideració, a més de la duració, el contingut i la relació amb les funcions del lloc de treball a exercir.  
3. Coneixements de valencià. Màxim d'1 punt  
Es valorarà sempre que s'acredite estar en possessió del certificat expedit per la Junta Qualificadora de Coneixements del Valencià o equivalent reconegut per la Generalitat Valenciana, d'acord amb l'escala següent:  
- C2 - Certificat de grau superior, o equivalent: 1 punt  
- C1 - Certificat de grau mitjà, o equivalent: 0,80 punts  
- B2 o equivalent: 0,60 punts  
- B1 - Certificat de grau elemental, o equivalent: 0,40 punts  
- A2 - certificat de coneixements orals, o equivalent: 0,20 punts  
  
En cas de tindre més d'un certificat de coneixements de valencià, només es valorarà el de nivell superior.  
4. Coneixements d'idiomes comunitaris. Màxim 0,7 punts  
Es valorarà sempre que s'acredite estar en possessió del certificat expedit per l'Escola Oficial d'Idiomes, d'acord amb l'escala següent:  
  
- C2 o equivalent: 0,70 punts  
- C1 o equivalent: 0,50 punts  
- B2 o equivalent: 0,30 punts  
- B1 o equivalent: 0,20 punts  
- A2 o equivalent: 0,10 punts  
En cas de tindre més d'un certificat de coneixements del mateix idioma, només es valorarà el de nivell superior.  
5. Premis i distincions. Màxim 0,30 punts  
Es valoraran les distincions i condecoracions concedides per la Generalitat Valenciana pel compliment de les funcions relacionades amb el servici de prevenció, extinció d'incendis i salvament, en compliment de l'article 49 de la Llei 7/2011, d'1 d'abril, dels SPEIS de la Comunitat Valenciana, d'acord amb l'escala següent:  
- Carta d'agraïment per prestació del servici, d'un particular: 0,10 punts.  
- Carta d'agraïment per prestació del servici, d'una administració pública: 0,20 punts.  
- Qualsevol altra concessió al mèrit professional: 0,30 punts.  
6. Entrevista curricular. Màxim 2 punts  
a) Coneixements específics. Màxim 1 punt: en esta fase, l'òrgan tècnic de selecció valorarà els coneixements de la persona aspirant sobre l'àmbit geogràfic i l'estructura organitzativa del SPEIS al qual es presenta.  
a) Trajectòria professional. Màxim 1 punt: sobre la base del currículum que haurà de presentar la persona aspirant, l'òrgan tècnic de selecció jutjarà la seua trajectòria professional i experiència en relació amb les funcions atribuïdes a la seua categoria.  
III. I. Publicitat de les llistes i fases del procés selectiu  
1. En finalitzar la primera prova psicotècnica, l'òrgan tècnic de selecció publicarà en la seu del Consorci Provincial, la relació d'aspirants aptes, incloent-hi, si és el cas, la convocatòria a la realització del reconeixement mèdic.  
2. En finalitzar la segona prova -reconeixement mèdic-, l'òrgan tècnic de selecció publicarà en la seu del Consorci Provincial la relació d'aspirants aptes, en la qual se'ls citarà per a la realització de l'entrevista curricular.  
3. Una vegada realitzades les proves psicotècniques i mèdiques, així com l'entrevista curricular, es publicarà la relació de valoració dels mèrits presentats al concurs.  
4. Puntuació del procés selectiu  
Una vegada concloses les proves psicotècniques i mèdiques, es confeccionarà la relació provisional d'aprovats del concurs, ordenada de major a menor puntuació, que s'interromprà quan el nombre d'aspirants inclosos en esta coincidisca amb el nombre de places convocades.  
  
Així mateix, es publicarà la llista completa de les persones interessades amb la seua qualificació ordenada de més a menys puntuació.  
5. Empat de puntuacions  
L'ordre de prioritat per a l'adjudicació de les places convocades serà per la puntuació total més alta obtinguda, a la vista dels mèrits al·legats. En cas d'empat, es resoldrà en atenció a la major puntuació obtinguda en l'apartat de valoració de la formació i, si persistix l'empat, s'atendrà la data d'ingrés en els serveis de prevenció, extinció d'incendis i salvament de la Comunitat Valenciana, i s'adjudicarà el lloc a la persona sol·licitant de major antiguitat.  
  
IV. Desenvolupament de les proves selectives  
1. Per la resolució de la Presidència a què es referix la base quarta i que es publicarà en el Butlletí Oficial de la Província d'Alacant, s'anunciarà així mateix el dia, hora i lloc de realització de la prova psicotècnica -part actitudinal-, amb una antelació i termini no inferior a 15 dies naturals.  
1. La convocatòria per a la prova mèdica s'anunciarà només en el tauler d'anuncis del Consorci Provincial i en la seua pàgina web, amb una antelació mínima de 72 hores.  
Des de la total conclusió de la primera prova i fins al començament de la següent haurà de transcórrer un termini mínim de 72 hores i màxim de 45 dies naturals.  
No obstant això, es podran reduir els terminis indicats en el paràgraf anterior si ho proposa l'òrgan tècnic de selecció i accepten totes les persones interessades o estes ho sol·liciten unànimement.  
  
2. Les persones interessades seran convocades per a cada exercici en crida única i se n'exclouran les que no hi compareguen.  
Les persones interessades perdran tots els seus drets quan es personen en els llocs de celebració una vegada iniciades les proves o si no hi assistixen, encara que siga per causes justificades. Com que es tracta de proves de caràcter individual i successiu, l'òrgan tècnic de selecció podrà apreciar les causes al·legades i admetre l'aspirant, sempre que no hagen finalitzat i esta admissió no menyscabe el principi d'igualtat amb la resta d'aspirants.  
  
Les persones interessades hauran d'acreditar en qualsevol moment davant de l'òrgan tècnic de selecció la seua personalitat mitjançant la presentació del DNI, NIE o del permís de conduir, sense que per a este efecte siguen vàlides les fotocòpies compulsades d'estos documents.  
  
Sèptima. Nomenament i cessament - Torn de mobilitat  
1. Les persones nomenades prendran possessió en la plaça obtinguda dins dels quinze dies següents al moment del cessament en el servei de procedència, que haurà d'efectuar-se dins dels cinc dies hàbils següents a la data de la publicació de la resolució del concurs.  
1. El servei de procedència podrà ajornar el cessament del funcionari que haja obtingut plaça per mobilitat en un altre de diferent, per mitjà d'una resolució motivada, quan concórreguen necessitats del servici, i per un període de temps no superior a vint dies hàbils, i comunicar esta pròrroga al servei en què ha obtingut plaça.  
  
2. Per a la consideració del servici actiu en el termini que hi haja entre el cessament i la presa de possessió, hi valdrà el que disposa l'article 123 de la Llei 10/2010, de 9 de juliol, d'ordenació i gestió de la funció pública valenciana.  
3. Les persones nomenades s'integraran plenament en el nou servei, que quedarà subrogat en els drets que tinguen reconeguts de grau i antiguitat. El personal nomenat se sotmetrà al règim estatutari d'aplicació al nou servei, en el qual quedaran en situació de servici actiu.  
  
4. El personal funcionari que ocupe llocs oferits per mobilitat s'integrarà, amb caràcter general, en el nou organisme públic, respectant els drets de grau i antiguitat que tinga reconeguts, i cessarà amb caràcter general com a personal funcionari en l'organisme de procedència.  
  
Destinació  
Una vegada les persones interessades hagen pres possessió del càrrec com a funcionari de carrera, prestaran les seues funcions de bomber en la zona operativa i el parc en què hi haja una vacant i que els corresponga en atenció a l'ordre obtingut en el procés selectiu.  
  
A) Bases específiques per al torn lliure  
  
Octava. Procediment de selecció  
El procediment de selecció per al torn lliure es farà en tres fases (1a oposició, 2a valoració del concurs), d'acord amb les normes específiques i el següent detall resumit:  
  
1a Fase: oposició  
A) Exercicis d'esta fase  
1. Estarà integrat per les següents proves eliminatòries.  
1r exercici. Prova escrita de preguntes amb respostes alternatives sobre coneixements del temari annex I: obligatori i eliminatori. Es qualificarà de 0 a 10 punts.  
2n exercici. Proves d'aptitud física: obligatori i eliminatori, excepte convalidació. Es qualificarà de 0 a 10 punts.  
3r exercici. Desenvolupament d'un supòsit pràctic del temari annex I: obligatori i eliminatori. Es qualificarà de 0 a 10 punts.  
4t exercici. Prova psicotècnica: obligatòria i eliminatòria, excepte convalidació. Es qualificarà d'apta o no apta.  
5t exercici. Reconeixement mèdic: obligatori i eliminatori, excepte convalidació. Es qualificarà d'apte o no apte.  
B) Normes generals  
D'acord amb el que disposa el Decret 163/2019 (art. 20.7), els exercicis quart i quint -proves psicotècniques i el reconeixement mèdic- tindran caràcter eliminatori i es qualificaran d'apte o no apte. En cap cas es publicaran llistes de persones no aptes per motiu d'exclusió mèdica. La falta de presentació al reconeixement mèdic o la negativa a realitzar les proves estipulades suposaran l'exclusió de l'oposició. En les proves mèdiques, les persones aspirants hauran d'omplir una declaració de salut i l'autorització per a sotmetre's a totes les proves que determine el tribunal mèdic.  
D'acord amb el que disposa l'article 21 (convalidació de proves):  
«L'òrgan tècnic de selecció convalidarà les proves físiques, psicotècniques o mèdiques d'aquelles persones aspirants que les hagen superades en algun procés selectiu organitzat per qualsevol dels SPEIS de la Comunitat Valenciana en els dos anys anteriors a la data de realització de les proves. Per a això, les persones aspirants hauran d'aportar, en el moment de realització de les proves, l'acreditació documental suficient.»  
La sol·licitud i acreditació de convalidació de proves es farà en el termini indicat en l'anunci publicat a este efecte.  
2. Qualificació de la fase d'oposició  
La qualificació total de la fase d'oposició estarà determinada per la suma de les puntuacions obtingudes en cada exercici puntuable i l'apte/no apte en els no puntuables, i serà necessari superar cada prova per a passar a la següent.  
2a Fase: concurs.  
Finalitzada la fase d'oposició, es valoraran els mèrits aportats per les persones interessades que l'hagen superada, d'acord amb el barem de mèrits que figura en la base dècima.  
3a Fase: curs selectiu de funcionari. Esta fase té caràcter obligatori i selectiu, i excloent en el segon intent (eliminatori).  
1. Les persones aspirants que superen les fases d'oposició, o concurs oposició, si és el cas, amb la presentació prèvia de la documentació exigida en les bases de la convocatòria, hauran de superar en l'Institut Valencià de Seguretat Pública i Emergències un curs de caràcter selectiu, de contingut teoricopràctic, d'acord amb la regulació reglamentària.  
  
1. En cada convocatòria, les persones aspirants que no superen el curs selectiu podran incorporar-se al curs immediatament posterior. Si no superen este segon curs, quedaran excloses del procés de selecció.  
2. Les persones aspirants que hagen fet amb anterioritat el curs selectiu per a l'accés a la mateixa escala del servici de prevenció, extinció d'incendis i salvament de la Comunitat Valenciana quedaran exemptes de fer-lo, mitjançant la resolució de la persona titular de la Direcció de l'Agència Valenciana de Seguretat i Resposta a les Emergències, a proposta de l'Institut Valencià de Seguretat Pública i Emergències, si no han transcorregut més de quatre anys des de la data de realització i superació d'aquell, i no se n'ha alterat substancialment el contingut.  
  
El curs constarà de dos fases, una teoricopràctica i una altra pràctica en el Servei de Prevenció, Extinció d'Incendis i Salvament, i cada una tindrà una duració de 250 hores i es desenvoluparan d'acord amb les normes que figuren en la base onzena.  
La qualificació del curs, tant de la fase teoricopràctica com de la de pràctiques, correspondrà a l'Institut Valencià de Seguretat Pública i Emergències, i la seua valoració es farà sobre la base de criteris objectius, que tindran en compte, entre altres, els següents aspectes: assimilació dels coneixements impartits, responsabilitat, dedicació, actituds davant del professorat i resta de l'alumnat, i la resta d'aspectes de l'actuació de la persona aspirant que siguen necessaris per a valorar la seua capacitat per a una adequada prestació de les funcions atribuïdes al lloc. Serà qualificat d'apte o no apte, sense qualificació numèrica.   
  
Esta fase la realitzarà igual nombre d'aspirants que el de places convocades per al torn lliure.  
I. Publicitat de les llistes i fases del procés selectiu  
1. En finalitzar cada un dels exercicis, l'òrgan tècnic de selecció publicarà en la seu del Consorci Provincial les relacions d'aspirants amb la seua qualificació, incloent-hi, si és el cas, la convocatòria al següent exercici per a les persones aprovades/aptes.  
Puntuació del procés selectiu  
La puntuació del procés selectiu prèvia al curs selectiu estarà constituïda per la suma de les qualificacions obtingudes en les fases «1a d'oposició/proves» i «2a de concurs», i perquè conste es confeccionarà una relació provisional d'aprovats i aprovades del concurs oposició, ordenada de major a menor puntuació, que s'interromprà quan el nombre d'aspirants inclosos coincidisca amb el nombre de places convocades.  
Així mateix, es publicarà la llista completa de les persones interessades amb la seua qualificació ordenada de més a menys puntuació, per a coneixement i publicitat general dels resultats.  
En esta relació provisional, se citarà les persones interessades perquè presenten la documentació original acreditativa del compliment dels requisits exigits per esta convocatòria, que determinaran la seua aptitud o no definitiva, a banda de la superació del curs selectiu.  
  
2. Empat de puntuacions  
En cas d'empat entre les persones interessades, l'orde s'establirà d'acord amb les regles següents:  
a) En primer lloc, a favor de qui tinga millor puntuació en el tercer exercici de la fase d'oposició -supòsit pràctic-.  
a) En segon lloc, a favor de qui tinga millor puntuació en el segon exercici de la fase d'oposició -proves físiques-.  
b) En tercer lloc, a favor de la persona interessada que haja obtingut major puntuació en la fase de concurs.  
c) Si persistix l'empat, es proposarà la persona de més edat.  
II. Desenvolupament de les proves selectives  
1. Per mitjà d'una resolució de la Presidència que es publicarà en el Butlletí Oficial de la Província d'Alacant, s'anunciaran el dia, hora i lloc de celebració del primer exercici de l'oposició, amb una antelació i termini no inferior a 10 dies hàbils.  
2. El començament dels restants exercicis s'anunciarà només en el tauler d'anuncis del Consorci Provincial, amb una antelació mínima de 72 hores.  
Si es tracta d'una sessió del mateix exercici, l'antelació mínima serà de 12 hores.  
Des de la total conclusió d'un exercici o prova fins al començament del següent ha de transcórrer un termini mínim de 72 hores i màxim de 45 dies naturals.  
No obstant això, es podran reduir els terminis indicats en el paràgraf anterior si ho proposa l'òrgan tècnic de selecció i accepten totes les persones interessades o ho sol·liciten unànimement.  
3. Les persones aspirants seran convocades a cada exercici en crida única i se n'exclouran les que no hi compareguen.  
Les persones interessades perdran el dret quan es personen en els llocs de celebració una vegada iniciades les proves o si no hi assistixen, encara que siga per causes justificades. Com que es tracta de proves orals o d'altres de caràcter individual i successiu, l'òrgan tècnic de selecció podrà apreciar les causes al·legades i admetre l'aspirant, sempre que aquelles no hagen finalitzat i esta admissió no menyscabe el principi d'igualtat amb la resta d'aspirants.  
  
Les persones interessades hauran d'acreditar en qualsevol moment davant de l'òrgan tècnic de selecció la seua personalitat mitjançant la presentació del DNI, NIE o del permís de conduir, sense que per a este efecte siguen vàlides les fotocòpies compulsades d'estos documents.  
4. L'orde d'actuació de les persones interessades en els exercicis en què no puguen actuar conjuntament estarà determinat per orde alfabètic, i s'iniciarà per la persona el primer cognom de la qual comence per la lletra «W», que va resultar en el sorteig celebrat per la Secretaria d'Estat d'Administracions Públiques en data 27 de juliol de 2023 i publicat en el Boletín Oficial del Estado, núm. 180, de data 29 de juliol de 2023, al qual s'adherix este consorci. Si no hi ha aspirants el primer cognom dels quals comence per la lletra «W», s'iniciarà amb la lletra «X», i així successivament.  
  
Novena. Desenvolupament de la fase d'oposició  
Esta fase està integrada pels exercicis/proves obligatoris i eliminatoris que seguidament s'assenyalen.  
Primer exercici. Exercici escrit de preguntes alternatives sobre coneixements del temari: obligatori i eliminatori.  
I. Disposicions generals  
Consistirà a contestar un qüestionari, amb respostes alternatives sobre el temari que figura com a annex I. Esta prova té caràcter obligatori i eliminatori.  
II. Normes per al desenvolupament i execució de l'exercici  
Consistirà a contestar a un qüestionari d'un màxim de 50 preguntes amb quatre respostes alternatives, de les que una serà correcta, sobre el contingut del temari que figura com a annex I d'esta convocatòria.  
  
El qüestionari haurà de contindre, a més, 10 preguntes de reserva, que les persones interessades també han de respondre perquè siguen valorades en substitució de les que, eventualment, l'òrgan tècnic de selecció declare invàlides per causes justificades.  
El temps de realització d'este exercici serà d'una hora.  
L'òrgan tècnic de selecció garantirà l'anonimat en la correcció d'estes.  
III. Qualificació  
L'exercici es qualificarà de 0 a 10 punts i caldrà obtindre un mínim de 5 punts per a superar-lo i poder realitzar el següent.  
  
Cada resposta correcta tindrà el valor de 0,20. Les respostes incorrectes restaran 0,05 i les deixades en blanc no penalitzaran.  
Segon exercici. Proves físiques: obligatòries i eliminatòries, excepte convalidació disposada en la base octava.  
I. Disposicions generals  
L'exercici consistirà en la pràctica de les proves que seguidament s'indiquen, l'orde de realització de les quals serà determinat per l'òrgan tècnic de selecció i que s'efectuaran íntegrament, llevat que hi haja causa degudament justificada segons el parer de l'òrgan tècnic de selecció que impedisca la realització d'alguna o algunes d'estes. Totes les proves són obligatòries i eliminatòries, excepte convalidació disposada en la base octava.  
Abans de la realització de la primera prova d'aptitud física, les persones aspirants hauran de presentar una declaració responsable en la qual es farà constar expressament la seua adequada capacitat física per a concórrer a estes. Model annex IV.  
II. Normes per al desenvolupament i execució de les proves. (H) Hòmens - (D) Dones  
1. Corda. (H) 6 metres; (D) 5 metres. Temps: 15 segons.  
1. Natació - 100 metres: (H) en 1 minut i 30 segons; (D) en 1 minut i 45 segons.  
2. Carrera de resistència - 3.000 metres: (H) en 12 minuts; (D) en 13 minuts i 30 segons.  
3. Pujada a torre - 7 plantes amb 15 kg: (H) en 48 segons; (D) en 53 segons.  
4. Press-Banca: 20 repeticions en 60 segons: (H) amb 50 kg; i (D) amb 30 kg.  
5. Carrera de velocitat- 60 metres: (H) en 8 segons i 80 centèsimes; (D) en 9 segons i 70 centèsimes.  
Les proves físiques que componen este exercici podran tindre lloc completament en un dia o per separat en diferents dies.  
Durant la celebració de l'exercici es podran realitzar aleatòriament controls de consum d'estimulants o qualsevol tipus de droga que altere les condicions físiques de les persones interessades, i seran eliminades del procés selectiu les que resulten positives.  
III. Qualificació  
La qualificació total de l'exercici serà la mitjana aritmètica de totes les puntuacions obtingudes en cada una de les sis proves (de 0 a 10), d'acord amb el barem que per a cada una s'especifica. Esta qualificació seguirà les regles següents:  
Totes les proves són obligatòries i la falta de realització de qualsevol d'estes suposarà que la persona interessada siga declarada no apta i exclosa del concurs oposició.  
La persona interessada que no arribe als 5 punts de puntuació mínima, obtindrà 0 punts en la prova realitzada, i esta qualificació comptarà per a la mitjana aritmètica final.  
Per a la superació d'este exercici, les persones interessades hauran d'obtindre una puntuació total que oscil·larà entre 5 i 10 punts de mitjana. Les persones interessades que obtinguen una mitjana aritmètica inferior a 5 punts seran declarades no aptes, i serà esta la seua qualificació i, per tant, excloses del concurs oposició.  
IV. Descripció i baremació de les proves físiques  
1. Corda. (H) 6 metres; (D) 5 metres. Temps: en 15 segons.  
Descripció:  
L'exercici consistix a grimpar per una corda llisa, partint de la posició d'assegut/uda i sense contacte entre els peus i la superfície de partida, sense l'ajuda de les cames, fins a tocar la marca visual o acústica senyalitzadora, a 6 metres d'altura per als hòmens i 5 metres per a les dones, mesurats des de terra.  
Posició inicial:  
Assegut/uda a terra i amb almenys un dels braços subjectes a la corda, els peus no estaran en contacte amb la superfície d'eixida.  
Execució:  
Al senyal d'eixida, quan el jutge o la jutgessa done la veu de «ja», la persona participant iniciarà la grimpa a braç i sense l'ajuda de les cames en tot el recorregut. L'exercici s'acaba quan toca la marca senyalitzadora a l'altura de 6 metres per a hòmens i 5 metres per a dones.  
La baixada no té transcendència en la valoració de l'exercici.  
Regles  
El cronòmetre es posa en marxa al senyal d'eixida quan el jutge o la jutgessa dona la veu de «ja» i es deté quan l'aspirant toca la marca senyalitzadora a 6 metres d'altura (H) i 5 metres d'altura (D), amb una mà. Hi haurà tres cronometradors per aspirant, i per al càlcul final del temps, dels tres cronòmetres no seran tinguts en compte el més alt i més baix, s'adjudicarà el temps del cronòmetre intermedi. El sistema es podrà substituir, per un sistema automàtic d'eixida i parada de cronòmetre.  
El temps comença a córrer quan inicia el moviment la persona aspirant i es deté quan la persona participant toca la marca senyalitzadora a 6 o 5 metres d'altura, amb una mà, segons el gènere del participant.  
  
Es tindran dos intents per a superar l'exercici.  
Invalidacions  
La persona candidata serà considerada no apta quan:  
a) Supere el temps establit.  
b) S'ajude dels peus o les cames per a alçar-se des de la posició d'assegut/uda, durant la grimpa, o en el moment de tocar la marca. Es permetrà el frec de la corda amb qualsevol part del cos.  
c) No arribe a la marca senyalitzadora.  
Anotació  
S'anota el temps invertit en segons, tenint en compte les fraccions de segon.  
Puntuacions  
Este exercici és puntuable segons el següent barem de qualificació, quan l'aspirant iguala o supera la marca establida en l'exercici.  
  
  
  
 5 6 7 8 9 10  
Hòmens >13” 15” >11” 13” >9” 11” >7” 9” >5” 7” 5”  
Dones   
  
  
2. Natació - 100 metres: (H) en 1 minut i 30 segons; (D) 1 minut i 45 segons  
Descripció  
L'exercici consistix a nadar una distància de 100 metres, fent 4 recorreguts al llarg del vas de 25 metres.  
Posició inicial  
Dret a la vora de la piscina en la zona d'eixida, amb vestit de bany i casquet (es permet l'ús d'ulleres de natació i taps). No es permeten altres elements que puguen afavorir la realització de la prova. Els vestits de bany s'ajustaran en cada cas a la normativa establida per la Reial Federació Espanyola de Natació sobre estes peces en les competicions oficials.  
Execució  
Quan la persona que exercisca de jutge àrbitre faça una xiulada llarga, la persona aspirant es col·locarà per a l'eixida, bé sobre la plataforma d'eixida, bé a la vora de la piscina, o bé a l'interior del vas; en este últim cas haurà d'estar en contacte amb la vora de l'eixida.  
Al senyal de «preparats» de la persona que exercisca de jutge d'eixides, es posaran immediatament en una posició d'eixida. Quan tots els nadadors estiguen quiets, la persona que exercisca de jutge d'eixides donarà el senyal d'eixida mitjançant un tret o xiulet.  
Qualsevol nadador/a que isca abans que sone el senyal d'eixida serà desqualificat/ada. Si el senyal d'eixida sona abans que s'haja efectuat la desqualificació, la carrera continuarà i el nadador o la nadadora o els nadadors o les nadadores seran desqualificats/ades al final d'esta. Si la desqualificació s'efectua abans que sone el senyal d'eixida, esta no haurà de donar-se, i la resta de nadadors seran anomenats de nou, i l'eixida es donarà novament.  
Una vegada que es done el senyal d'eixida, les persones aspirants, bé en capbussada o per impulsió sobre la paret, segons la situació de partida adoptada, iniciaran la prova emprant qualsevol estil per a la seua progressió.  
El/la nadador/a haurà de mantindre's i acabar en el mateix carrer en què ha començat.  
Regles  
Qui hi participe tindrà un sol intent per a l'execució d'esta prova.  
  
El cronòmetre es posa en marxa al senyal d'eixida, quan la persona que exercisca de jutge àrbitre accione el tret o xiulet, i es deté quan la persona aspirant toca la paret al final del recorregut, a on hi haurà un sensor de parada de cronòmetre.  
El funcionament de l'equip electrònic de classificació automàtica haurà de funcionar amb la supervisió de tècnics designats a este efecte. Els temps registrats per l'equip automàtic hauran de servir per a determinar el temps realitzat en cada carrer. Els llocs i els temps obtinguts així tindran preferència sobre les decisions dels cronometradors humans. En cas d'avaria de l'equip automàtic o si una falta d'este equip apareix de manera clara, o si un/a nadador/a no ha accionat l'equip a la seua arribada, els temps dels cronometradors seran declarats oficials.  
  
En tot moment la persona aspirant es mantindrà pel carrer assignat i delimitat per les surades. Si una persona aspirant molesta una altra, nadant per un altre carrer, o l'obstaculitza de qualsevol altra manera, serà desqualificada. En la prova, la persona aspirant que efectue viratges, haurà de tindre contacte físic amb l'extrem de la piscina. El viratge haurà d'efectuar-se des del mur del vas, i no està permés fer una camallada o pas sobre el fons.  
Els trams es consideren realitzats sempre que la persona participant toque la paret amb qualsevol part del cos.  
La prova es realitzarà en instal·lacions adequades a l'època de l'any en què se celebre i a les necessitats d'esta.  
Invalidacions  
La persona participant serà considerada no apta quan:  
a) Per a finalitzar l'exercici, camine pel fons o s'ajude de les surades, i es decidirà que no l'ha finalitzada.  
b) Canvie de carrer, moleste un altre nadant per un altre carrer o l'obstaculitze de qualsevol altra manera.  
c) Realitze l'eixida abans del senyal de començament de la prova.  
d) Quan supere el temps assenyalat: H) en 1 minut i 30 segons; (D) 1 minut i 45 segons.  
Anotació  
S'anota el temps invertit en minuts i segons, tenint en compte les fraccions de segon amb dos decimals.  
  
Puntuacions  
  
 5 6 7 8 9 10  
Hòmens >125  
130 >120  
125 >115  
120 >110  
115 >105  
110 105  
Dones >140  
145 >135  
140 >130  
135 >125  
130 >120  
125 120  
  
  
3. Carrera de resistència, 3.000 metres en 12 minuts (H), 13 minuts i 30 segons (D)  
Descripció  
L'exercici consistix a córrer una distància de 3.000 metres llisos en una pista d'atletisme per carrer lliure, en un temps inferior o igual a 12 minuts per a hòmens i 13 minuts i 30 minuts per a dones.  
Posició inicial  
La persona participant es col·locarà en la pista en el lloc assenyalat, dret i darrere de la línia d'eixida sense xafar-la. Per a l'execució d'este exercici no es permet l'ús de sabatilles de claus.  
Execució  
L'orde d'eixida la donarà la persona que exercisca de jutge àrbitre, a la veu de «als seus llocs» les persones participants es col·locaran en posició inicial darrere de la línia d'eixida, a la veu de «preparats» adoptaran una posició estàtica, i la prova començarà en sentir el tret o xiulet, moment en el qual podran començar a córrer la distància marcada per carrer lliure.  
Regles  
L'aspirant tindrà un sol intent per a l'execució d'esta prova.  
El cronòmetre es posa en marxa en donar la persona que exercisca de jutge àrbitre el senyal d'eixida i es deté quan l'aspirant passa per línia de meta.  
Per al cronometratge de la prova s'utilitzaran xips electrònics dissenyats per a la presa de temps en carreres.  
En cada torn de carrera no podran participar més de 15 corredors.  
Invalidacions  
L'exercici serà nul quan la persona candidata efectue una eixida falsa, entenent per eixida falsa començar a córrer abans de la veu de l'orde d'eixida (tret o xiulet).  
La persona participant serà considerada no apta quan:  
a) Realitze una eixida nul·la.  
b) Supere el temps de 12,00 minuts per a hòmens i 13,30 per a dones en la realització de la prova.  
c) No acabe la carrera.  
d) No córrega pel camí senyalitzat (fora de pista).  
e) Obstruïsca, espente o moleste un altre corredor.  
Anotació  
S'anota el temps invertit en minuts i segons, tenint en compte les fraccions de segon.  
  
Puntuació  
  
 5 6 7 8 9 10  
Hòmens >1139  
1200 >1118  
1139 >1057  
1118 >1036  
1057 >1015  
1036 1015  
Dones >1303  
1330 >1236  
1303 >1209  
1236 >1142  
1209 >1115  
1142 1115  
  
  
3. Pujada a torre, 7 plantes amb 15 kg en 48 segons (H), 53 segons (D)  
Descripció:  
L'exercici consistix a pujar 7 plantes d'una torre de maniobres, amb un pes al cos de 15 kg, mitjançant un jupetí llastrat, en un temps igual o inferior a 48 segons per a hòmens i 53 segons per a dones.  
  
Posició inicial  
L'aspirant se situarà dret, fora de la torre i darrere de la línia d'eixida sense xafar-la, en el lloc indicat per a això.  
Execució  
L'orde d'eixida la donarà la persona que exercisca de jutge àrbitre a la veu de «ja» o tret o xiulet, i la persona participant haurà de pujar a tota velocitat les 7 plantes. L'exercici finalitza quan arriba a la marca senyalitzadora visual o acústica determinada per l'òrgan tècnic de selecció en la sèptima planta.  
Regles  
La persona participant tindrà un sol intent per a l'execució d'esta prova.  
Només es permetrà una eixida nul·la (entenent-se per eixida nul·la començar l'exercici abans de l'orde d'eixida).  
El sistema de cronometratge serà el de barrera fotoelèctrica automàtica.  
El cronòmetre es posa en marxa en passar per davant de la barrera fotoelèctrica de la línia d'eixida i es deté en passar per la barrera fotoelèctrica situada en la línia d'arribada -en la sèptima planta-.  
Es permetrà l'ajuda o impulsos amb les parets.  
En tot cas, la persona participant farà tot el recorregut sense soltar la càrrega.  
Invalidacions  
L'exercici serà nul i es qualificarà amb zero punts quan l'aspirant:  
  
a) Es lleve o perda la càrrega o part de la càrrega durant el recorregut.  
b) No complisca les regles establides.  
Anotació  
S'anota el temps invertit en segons, tenint en compte les fraccions de segon.  
  
Puntuació  
  
TEMPS HÒMENS TEMPS DONES PUNTUACIÓ  
>48 seg >53 seg 0,00 - NO APTE  
48 seg 53 seg 5,00  
>47 seg >52 seg 5,63  
>46 seg >51 seg 6,25  
>45 seg >50 seg 6,88  
>44 seg >49 seg 7,50  
>43 seg >48 seg 8,13  
>42 seg >47 seg 8,75  
>41 seg >46 seg 9,38  
<=40 seg <=45 seg 10,00  
  
  
5. Alçament de banca: 50kg (H) i 30kg (D) els dos 20 vegades en 60 segons  
Descripció  
L'exercici consistix en l'alçament d'un pes de 50 kg per a hòmens i 30 kg per a dones, en posició decúbit supí sobre un banc, en un temps de 60 segons, i la persona participant haurà de realitzar un nombre igual o superior a 20 vegades o repeticions consecutives.  
  
Posició inicial  
Decúbit supí amb els braços estesos suportant el pes.  
Execució  
L'orde d'inici la donarà la persona que exercisca de jutge àrbitre a la veu de «ja», i la persona participant haurà d'iniciar els alçaments el major nombre de vegades consecutives. L'exercici finalitza transcorreguts 60 segons.  
Regles  
La persona participant tindrà un sol intent per a l'execució d'esta prova. No es permetrà cap inici nul, entenent-se per tal començar l'exercici abans de l'orde de qui tinga la condició de jutge o jutgessa.  
  
  
El cronòmetre es posa en marxa a l'orde d'eixida i es deté quan han transcorregut 60 segons alhora que es dona una veu d'«alto» o xiulet  
  
El cicle de les repeticions partix dels braços estesos i s'efectua una flexió i extensió dels colzes, en eixe moment és quan es compta la repetició. Per a realitzar el cicle, l'agarrada de les dos mans serà lleugerament superior a l'amplària dels muscles de la persona candidata. Les repeticions es comptaran en veu alta, utilitzant el mateix nombre que l'anterior en cas d'una repetició no vàlida.  
  
Perquè cada una de les vegades o repeticions de l'alçament siga considerat vàlid i computable, es tindrà en compte que:  
- Les extensions de colzes siguen completes (màxima amplitud depenent del subjecte)  
- Quan s'efectue la flexió del colze, la barra ha de tocar el pit.  
  
Invalidacions  
L'exercici serà nul i es qualificarà amb zero punts quan l'aspirant:  
  
La persona participant serà considerada no apta quan:  
a) No complisca totes les regles establides.  
b) No arribe a les 20 repeticions en el temps establit (60).  
Anotació  
S'anota el nombre de repeticions vàlides.  
  
Puntuació:  
  
 5 6 7 8 9 10  
Hòmens 20 24 28 32 36 40  
Dones   
Nombre de repeticions en 60''  
  
  
5. Carrera de velocitat: 60 metres (H) 880 (D) 970  
Descripció:  
L'exercici consistix a córrer una distància de 60 metres llisos per a hòmens i per a dones, en una pista d'atletisme per carrer lliure.  
Posició inicial  
La persona participant es col·locarà en la pista en el lloc assenyalat, dret i darrere de la línia d'eixida sense xafar-la. Per a l'execució d'este exercici es permetrà l'ús de sabatilles de claus.  
Execució  
L'orde d'eixida la donarà la persona que exercisca de jutge àrbitre, a la veu de «als seus llocs» les persones participants es col·locaran en posició inicial darrere de la línia d'eixida, a la veu de «preparats» adoptaran una posició d'eixida, i la prova començarà en sentir el tret o xiulet, moment en el qual podran córrer la distància marcada pel carrer que els corresponga.  
Regles  
- Es permetrà una eixida falsa per tanda i aspirant, entenent esta com començar a córrer abans de l'orde d'eixida o xafar la línia d'eixida.  
  
- Els temps es prendran amb foto d'arribada.  
- Quan es registre un vent superior a 2 m/s no s'efectuarà la prova.  
  
- S'anota el temps invertit en segons, tenint en compte les centèsimes de segon.  
Invalidacions  
La persona participant serà considerada no apta quan:  
a) Realitze una eixida nul·la.  
b) Supere el temps de 880 per a hòmens i 970 per a dones en la realització de la prova.  
c) No acabe la carrera.  
d) No córrega pel carrer senyalitzat (fora del carrer assignat).  
e) Obstruïsca, espente o moleste un altre corredor.  
Puntuació:  
Este exercici és puntuable segons el barem de temps de la taula següent:  
 5 6 7 8 9 10  
Hòmens >8,40  
8,80 >8,00  
8,40 >7,60  
8,00 >7,20  
7,60 >7,00  
7,20 7,00  
Dones >9,40  
9,70 >9,10  
9,40 >8,70  
9,10 >8,30  
8,70 >7,90  
8,30 7,90  
  
  
Tercer exercici. Supòsit pràctic  
I. Normes generals  
Consistirà en la realització per la persona participant d'un qüestionari, amb respostes alternatives sobre un supòsit pràctic proposat per l'òrgan tècnic de selecció, relacionat amb les tasques i funcions del lloc de bomber i amb el temari contingut en l'annex I de la prova teòrica del tercer exercici en la seua part tècnica, del qual queden exclosos per a este exercici pràctic tots els temes de la part genèrica.  
  
II. Normes per al desenvolupament i execució de l'exercici  
Consistirà a contestar un qüestionari d'un màxim de 25 preguntes amb quatre respostes alternatives de les quals una serà correcta, sobre el contingut del supòsit pràctic.  
El qüestionari haurà de contindre, a més, 5 preguntes de reserva, que les persones interessades també han de respondre perquè siguen valorades en substitució de les que, eventualment, l'òrgan tècnic de selecció declare invalides per causes justificades.  
El temps de realització d'este exercici serà de trenta minuts.  
III. Qualificació  
L'exercici es qualificarà de 0 a 10 punts i caldrà obtindre un mínim de 5 punts per a superar-lo i poder realitzar el següent exercici.  
  
Cada resposta correcta tindrà el valor de 0,40. Les respostes incorrectes restaran cada una 0,10 del valor d'una correcta. Les deixades en blanc no penalitzaran.  
Quart exercici. Prova psicotècnica: obligatòria i eliminatòria, excepte convalidació arreplegada en la base octava.  
Consistirà a superar els exercicis i proves psicotècniques aptitudinals i de personalitat continguts en l'annex II d'estes bases i l'objectiu dels quals està dirigit a valorar les aptituds i actituds de la persona interessada per a l'acompliment del lloc de treball de bomber.  
L'òrgan tècnic de selecció convalidarà esta prova psicotècnica a les persones aspirants que les hagen superades en algun procés selectiu organitzat per qualsevol dels SPEIS de la Comunitat Valenciana en els dos anys anteriors a la data de realització de les proves. Per a això, les persones aspirants hauran d'aportar, en el termini que s'indique en l'anunci de qualificació del supòsit pràctic, l'acreditació documental suficient.  
A l'òrgan tècnic de selecció s'incorporarà, si fa falta, personal assessor especialista per a la preparació i realització de la prova, així com per a informar-ne del resultat.  
La qualificació de la prova serà: apta o no apta, sense puntuació numèrica.  
Les persones interessades passaran les proves psicotècniques en el lloc i data que oportunament se'ls comunicarà mitjançant publicitat en el tauler d'anuncis de la seu electrònica del Consorci. Els qui no hi compareguen o no siguen declarats aptes no podran passar a la realització del quint exercici de la fase d'oposició -Reconeixement mèdic-.  
  
Quint exercici Reconeixement mèdic: obligatori i eliminatori, excepte convalidació arreplegada en la base octava.  
Les persones interessades que hagen sigut aptes en la prova psicotècnica, hauran de superar el reconeixement mèdic que s'efectuarà segons els criteris mèdics que figuren en l'annex III.  
Este exercici consistirà en un reconeixement mèdic per a acreditar si es patix o no malaltia o defecte físic o psíquic que impedisca fer les tasques i funcions del lloc de treball de bomber, realitzat d'acord amb les normes que figuren en l'annex III (barem mèdic).  
Esta prova té caràcter obligatori i eliminatori. No obstant això, l'òrgan tècnic de selecció convalidarà esta prova de reconeixement mèdic a les persones aspirants que les hagen superades en algun procés selectiu organitzat per qualsevol dels SPEIS de la Comunitat Valenciana en els dos anys anteriors a la data de realització de les proves. Per a això, les persones aspirants hauran d'aportar, en el termini que s'indique en l'anunci de qualificació de la prova psicotècnica, l'acreditació documental suficient.  
La qualificació de la prova serà d'apte o no apte sense puntuació numèrica.   
Les persones interessades passaran reconeixement mèdic en el lloc i data que oportunament se'ls comunicarà mitjançant publicitat en el tauler d'anuncis de la seu electrònica del Consorci i les que no compareguen o no siguen declarades aptes en este, no podran passar a la fase de concurs.  
Per a la valoració d'esta prova es crearà un tribunal mèdic que tindrà les funcions indicades en l'annex III.  
  
Dècima. Desenvolupament de la fase de concurs  
I. Disposicions generals  
Finalitzada la fase d'oposició, es valoraran els mèrits aportats per les persones interessades que l'hagen superada. La puntuació atorgada en esta fase de concurs se sumarà a la de la fase d'oposició per a obtindre l'orde de les persones interessades.  
Només podran participar en la fase de concurs les persones interessades que hagen superat tots els exercicis de la primera fase d'oposició i, per tant, figuren en la relació d'aspirants aprovats en la primera fase d'oposició, en la qual s'emplaçarà les persones interessades perquè en el termini de 10 dies hàbils presenten la documentació acreditativa dels mèrits i experiència previstos en esta convocatòria.  
En el cas que els mèrits consistisquen en servicis prestats, i sempre que ho hagen sigut en el Consorci Provincial per al Servei de Prevenció, Extinció d'Incendis i Salvament d'Alacant, no serà necessari adjuntar-ne els certificats o justificants, encara que perquè es puguen valorar per l'òrgan tècnic de selecció serà indispensable que es faça constar tal circumstància i es relacionen amb tota claredat en la sol·licitud.  
  
Per a acreditar l'experiència professional com a bomber en qualsevol administració pública, haurà de presentar-se un certificat suficient expedit per la unitat de personal, o per la unitat administrativa competent en defecte d'aquella, en què conste el temps efectiu d'acompliment del lloc de treball.  
Per a acreditar els cursos de formació i perfeccionament, haurà de presentar-se un document acreditatiu suficient segons el parer de l'òrgan tècnic de selecció, en què consten les dades imprescindibles per a valorar-los i, en tot cas, l'entitat que l'expedix i/o la que haja impartit el curs.  
Per a acreditar la titulació, haurà de presentar-se el títol a valorar, o en defecte d'això, el certificat de qualificacions acompanyat del pagament de la taxa per a l'expedició del títol.  
II. Qualificació i barem de mèrits  
La qualificació de la fase de concurs determinarà la suma de les puntuacions obtingudes per les persones interessades segons el següent barem i, per a això, es confeccionarà la relació de mèrits valorats. Només seran puntuables els contrets fins al primer dia de presentació de mèrits i que s'hagen relacionat i acreditat en la instància presentada per a esta fase de concurs.  
III. Barem per a la fase de concurs: puntuació màxima total de 15,60.  
1. Experiència professional: màxim 8,60 punts  
a) Servicis prestats en els SPEIS de la Comunitat Valenciana a raó de 0,11 punts per mes íntegre de servici, sense computar-ne la fracció, i proporcionalment a la jornada realitzada.  
a) Servicis prestats en altres SPEIS dels no inclosos en l'àmbit d'aplicació de la Llei 7/2011, d'1 d'abril, de la Generalitat, en llocs de treball vinculats a la categoria de bomber, independentment de la seua naturalesa funcionarial o laboral, i sempre que, a criteri de l'òrgan tècnic de selecció, les funcions que consten en el certificat presentat per les persones interessades s'assimilen a les funcions establides en la Llei 7/2011, a raó de 0,10 punts per mes complet de servici, sense computar-ne la fracció, i proporcionalment a la jornada realitzada.  
  
b) Servicis prestats com a bomber/a d'empresa o com a bomber/a forestal a raó de 0,02 punts per mes complet de servici, sense computar-ne la fracció.  
c) Servicis prestats com a bomber/a voluntari, sempre que ho acredite l'IVASPE, a raó de 0,01 punts per mes complet de servici, sense computar-ne la fracció.  
1. Valoració de títols acadèmics i formació. Màxim 4,5 punts  
a) Qualsevol titulació acadèmica d'igual o superior nivell a la que s'exigix per a pertànyer al subgrup C1, exclosa la titulació que servisca per a participar en el procés, fins a un màxim de 2,5 punts, amb la puntuació següent:  
- Batxiller, tècnic/a de grau mitjà o equivalent: 0,40 punts.  
- Tècnic/a de grau superior o equivalent: 0,50 punts.  
- Tècnic/a de grau mitjà en Emergències i Protecció Civil: 2,50 punts.  
- Tècnic/a de grau superior en Emergències i Protecció Civil: 1,50 punts.  
- Tècnic/a de grau superior Forestal / Paisatgista: 1 punt.  
- Grau o equivalent: 0,70 punts.  
- Grau en Arquitectura o Enginyeria: 1 punt.  
- Grau més màster o equivalent: 0,90 punts.  
- Màster: 0,20 punts.  
En tot cas, l'aspirant ha d'aportar-ne l'equivalència mitjançant un certificat expedit a este efecte per l'administració competent en cada cas. Quan es tracte de títols expedits a l'estranger, es requerirà acreditar-ne l'homologació.  
b) Cursos de formació i perfeccionament en les matèries directament relacionades amb les funcions del lloc de treball vinculat a la plaça objecte de la convocatòria, de duració igual o superior a 20 hores, que hagen sigut cursats o impartits per la persona interessada, i que hagen sigut impartits o homologats per l'Institut Valencià de Seguretat Pública i Emergències o per altres organismes i centres oficials de formació de personal empleat públic, fins a un màxim de 2 punts i d'acord amb l'escala següent:  
- De 200 o més hores: 2,5 punts.  
- De 100 o més hores: 1,25 punts.  
- De 50 o més hores: 0,65 punts.  
- De 40 o més hores: 0,55 punts.  
- De 30 o més hores: 0,45 punts.  
- De 20 o més hores: 0,35 punts.  
També seran computats aquells cursos impartits per algun SPEIS relatius a matèries directament relacionades amb les funcions del lloc de treball vinculat a la plaça de bomber, per a nou ingrés en esta plaça sempre que no hagen sigut computats en este mateix apartat, i tinguen una duració de 250 o més hores. La puntuació serà de 2 punts.  
  
En cap cas es puntuaran en el present subapartat els cursos de valencià i d'idiomes, ni els cursos pertanyents a una carrera universitària, cursos de doctorat i dels diferents instituts de les universitats quan formen part del pla d'estudis del centre, ni els cursos inclosos en processos selectius per a l'accés a la condició de funcionari de carrera, promoció interna, plans d'ocupació i adaptació del règim jurídic a la naturalesa dels llocs que s'ocupen o s'hagen ocupat.  
  
Així mateix, tant els cursos impartits com els rebuts es valoraran una vegada, i no seran susceptibles de ser valorades diverses edicions del mateix curs.  
Per a valorar els cursos, l'òrgan tècnic de selecció tindrà en consideració, a més de la duració, el contingut i la relació amb les funcions del lloc de treball a exercir.  
3. Coneixements de valencià. Màxim 1,5 punts  
Es valorarà sempre que s'acredite estar en possessió del certificat expedit per la Junta Qualificadora de Coneixements del Valencià o equivalent reconegut per la Generalitat Valenciana, d'acord amb l'escala següent:  
- C2 - Certificat de grau superior, o equivalent: 1,5 punts.  
- C1 - Certificat de grau mitjà, o equivalent: 1,20 punts.  
- B2 o equivalent: 0,90 punts.  
- B1 - certificat de grau elemental, o equivalent: 0,60 punts.  
- A2 - Certificat de coneixements orals, o equivalent: 0,30 punts.  
  
En cas de tindre més d'un certificat de coneixements de valencià, només es valorarà el de nivell superior.  
4. Coneixements d'idiomes comunitaris. Màxim d'1 punt.  
Es valorarà sempre que s'acredite estar en possessió del certificat expedit per l'Escola Oficial d'Idiomes, d'acord amb l'escala següent:  
  
- C2 o equivalent: 1 punt.  
- C1 o equivalent: 0,80 punts.  
- B2 o equivalent: 0,60 punts.  
- B1 o equivalent: 0,40 punts.  
- A2 o equivalent: 0,20 punts  
En cas de tindre més d'un certificat de coneixements del mateix idioma, només es valorarà el de nivell superior.  
Onzena. Desenvolupament de la fase del curs selectiu de formació  
Esta tercera fase té caràcter obligatori i eliminatori, excepte el que s'indica en el següent apartat 3. Es regirà pel que disposa el Decret 163/2019, de 19 de juliol, del Consell, en desplegament de la Llei 7/2011 dels SPEIS i, en defecte d'això pel que es disposa en les presents bases.  
I. Característiques generals  
1. Les persones aspirants que hagen superat la fase de concurs oposició, després de la presentació de la documentació exigida en la base dotzena.I.1. d'esta convocatòria, hauran de superar el curs selectiu que serà impartit i homologat per l'Institut Valencià de Seguretat Pública i Emergències, el contingut del qual serà el que reglamentàriament regule este institut.  
1. En cada convocatòria, les persones aspirants que no superen el curs selectiu podran incorporar-se al curs immediatament posterior. Si no superen este segon curs, quedaran excloses del procés de selecció.  
2. Les persones aspirants que hagen realitzat amb anterioritat el curs selectiu per a l'accés a la mateixa escala del Servei de Prevenció, Extinció d'Incendis i Salvament de la Comunitat Valenciana quedaran exemptes de realitzar-lo, mitjançant resolució de la persona titular de la direcció de l'Agència Valenciana de Seguretat i Resposta a les Emergències, a proposta de l'Institut Valencià de Seguretat Pública i Emergències, si no han transcorregut més de quatre anys des de la data de realització i superació i no se n'ha alterat substancialment el contingut.  
  
II. Procediment i desenvolupament  
L'òrgan tècnic de selecció formularà proposta a la Presidència del Consorci sobre les persones interessades que hauran de realitzar el curs selectiu de formació i capacitació teoricopràctic i selectiu en l'Institut Valencià de Seguretat Pública i Emergències (IVASPE).  
  
Per a l'elaboració de la proposta, l'òrgan tècnic de selecció determinarà la relació d'aspirants que han de realitzar el curs per haver superat les dos primeres fases del procediment i haver presentat la documentació exigida en estes bases per al corresponent nomenament en pràctiques, sense que el nombre d'aspirants proposats puga superar el de les places convocades.  
Efectuat el nomenament en pràctiques, serà notificat a les persones interessades proposades i s'incorporaran a l'IVASPE per a realitzar el primer curs que es convoque per este.  
III. Fases i característiques del curs selectiu  
A) Fases:  
La qualificació del curs correspondrà a l'IVASPE, tindrà caràcter eliminatori i s'executarà en dos fases:  
1a De formació i selecció en l'IVASPE: 250 hores.  
2a De pràctiques en el Consorci: 250 hores.  
Les dos fases seguiran este ordre, llevat que la programació de cursos de l'IVASPE permeta avançar la segona de pràctiques; si bé, i en tot cas, les persones interessades que no superen el curs selectiu impartit per l'IVASPE perdran el dret al seu nomenament com a funcionaris de carrera i cessaran immediatament com a funcionaris en pràctiques.  
  
A) Característiques del curs selectiu:  
- Dos fases: - 1 teoricapràctica en l'IVASPE  
- 1 de pràctiques en l'SPEIS.  
- duració: escala bàsica, 250 hores cada fase.  
- caràcter: eliminatori i obligatori, excepte l'indicat en el punt 3 de l'anterior apartat.  
- relació jurídica de la persona interessada: funcionari en pràctiques de l'SPEIS del Consorci d'Alacant fins que supere el curs i siga nomenada funcionària de carrera.  
- retribucions: les previstes en l'Estatut bàsic de l'empleat públic i en l'article 80 de la Llei 10/2010, de 9 de juliol, d'ordenació i gestió de la funció pública valenciana.  
IV. Qualificació  
La qualificació del curs, tant de la fase teoricopràctica com de pràctiques, correspondrà a l'Institut Valencià de Seguretat Pública i Emergències, i la valoració es realitzarà sobre la base de criteris objectius, que tindran en compte, entre altres, els següents aspectes: assimilació dels coneixements impartits, responsabilitat, dedicació, actituds davant del professorat i resta de l'alumnat, i la resta d'aspectes de l'actuació de la persona aspirant siguen necessaris per a valorar la seua capacitat per a una adequada prestació de les funcions atribuïdes al lloc. Serà qualificat d'apte o no apte, sense qualificació numèrica.  
  
V. Proposta de nomenament  
1. Finalitzat el curs selectiu, l'IVASPE comunicarà a este consorci la relació dels qui l'hagen superat, amb indicació de la qualificació obtinguda, a l'efecte del seu nomenament com a personal funcionari de carrera. Igualment, comunicarà la relació dels qui no hagen superat el curs.  
2. Els nomenaments s'efectuaran de conformitat amb el que establix l'article 62 del text refós de l'Estatut bàsic de l'empleat públic.  
  
  
III. Disposicions finals  
  
Dotzena. Nomenament en pràctiques i com a funcionari de carrera  
  
En el procediment selectiu, que té tres fases (1a oposició, 2a de concurs i 3a de curs selectiu), s'efectuaran els següents nomenaments com a funcionari:  
- Funcionari en pràctiques: concloses les dos primeres fases (d'oposició i de concurs), a fi de realitzar la tercera fase de curs selectiu.  
  
- Funcionari de carrera: conclosa la totalitat del procediment selectiu: oposició, concurs i curs selectiu, a fi de prestar servicis en el Consorci Provincial una vegada efectuada la presa de possessió.  
I. Nomenament com a funcionari en practiques per a realitzar el curs selectiu (3a fase del procediment):  
1. Documentació que cal presentar  
Per a la realització del curs selectiu, les persones interessades seran nomenades funcionàries en pràctiques d'este consorci provincial, després de la presentació en el Departament de Recursos Humans dels següents documents originals acreditatius de capacitat i altres requisits exigits en la convocatòria, en el termini de 10 dies hàbils a comptar de la publicació per l'òrgan tècnic de selecció en el tauler d'anuncis de la relació provisional d'aprovats del concurs oposició:  
  
1.1) DNI o NIE.  
1.2) Titulació exigida en la base segona de la convocatòria.  
1.3) Permís de conduir en vigor.  
1.4) Declaració jurada de no haver sigut separat/ada mitjançant un expedient disciplinari del servici de qualsevol de les administracions públiques, així com de no estar incurs/a en cap de les causes d'incapacitat i incompatibilitat assenyalades en la legislació vigent. (Model facilitat pel Departament de Recursos Humans del Consorci Provincial).  
  
1.5) Certificat del Ministeri de Justícia que acredite que no està complint cap pena d'inhabilitació.  
Qui tinga la condició de funcionari públic o contractat indefinit en règim laboral en organismes públics estarà exempt de justificar les condicions i els requisits exigits i acreditats per a un nomenament o contractació anteriors, i haurà de presentar un certificat del ministeri, la corporació local o l'organisme públic del qual depenga, justificatiu de la seua condició de funcionari de carrera o contractat laboral indefinit, i que acredite el compliment de les condicions o els requisits detallats anteriorment. En conseqüència, si en la convocatòria s'exigixen condicions o requisits no justificats en el certificat esmentat, haurà d'acreditar-los.  
Qui dins del termini fixat i excepte causes de força major degudament justificades no presente la documentació o de l'examen d'esta es deduïx que falta algun dels requisits assenyalats en la base segona, no podrà ser nomenat i quedaran anul·lades les seues actuacions, sense perjuí de la responsabilitat en què puga haver incorregut per falsedat en la instància en què sol·licita prendre part en este procés selectiu.  
En el cas que algun aspirant siga exclòs per no tindre algun dels requisits exigits, no presente la documentació o per falsedat d'esta, l'òrgan tècnic de selecció podrà proposar addicionalment la inclusió de nous aspirants en la relació final en el mateix nombre que els exclosos.  
  
Quan alguna de les persones interessades aprovades renuncie a continuar el procés de selecció o en siga exclosa per no tindre algun dels requisits exigits, no presentar la documentació o per falsedat d'esta, s'anul·laran les actuacions respecte d'estes i l'òrgan tècnic de selecció podrà proposar la inclusió en la llista d'admesos del mateix nombre que el d'exclosos per les anteriors causes que hagen superat íntegrament les dos primeres fases del concurs oposició, per rigorós orde de puntuació, i estos s'incorporaran a la realització del curs selectiu en les mateixes condicions que els anteriors substituïts, sense perjuí de la responsabilitat en què puguen haver incorregut estos.  
  
2. Condicions del nomenament en pràctiques  
El personal funcionari en pràctiques percebrà les retribucions previstes en l'Estatut bàsic de l'empleat públic i en l'article 91 de la Llei 4/2021, de 16 d'abril, de la funció pública valenciana.  
La destinació de les persones interessades nomenades en pràctiques no serà definitiva fins que finalitze el període de pràctiques i obtinguen el consegüent nomenament com a funcionaris de carrera, i podran ser desplaçades de zona operativa o parc per a la millor materialització de la formació inherent al període de pràctiques.  
Durant el període de pràctiques les persones funcionàries nomenades faran les tasques i comeses de caràcter teòric i pràctic necessàries per a acreditar-ne la idoneïtat que, a proposta de la direcció tècnica, determine la Presidència del Consorci, sense perjuí del que es disposa per al cas per l'IVASPE.  
En el cas que les classes o pràctiques a les quals hagen d'acudir les persones nomenades s'impartisquen fora de la jornada de treball, no generaran per això cap retribució. Igualment, en el cas que estes classes o pràctiques, o algunes d'elles es realitzen fora dels parcs de bombers, no s'acreditaran en cap cas gastos de quilometratge o cap altra indemnització.  
  
II. Nomenament com a funcionari de carrera  
1. Notificació de l'IVASPE  
Finalitzat el curs selectiu, l'Institut Valncià de Seguretat Pública i Emergències comunicarà a la presidència del tribunal qualificador la relació de les persones interessades que l'han superat, amb indicació de la qualificació obtinguda, a l'efecte del seu nomenament com a funcionari de carrera. Igualment, comunicarà els qui no l'hagen superat.  
  
2. Relació definitiva d'aprovats en el procediment selectiu després de la qualificació de l'IVASPE.  
Rebuda de l'IVASPE la qualificació de les persones interessades en el curs selectiu, l'òrgan tècnic de selecció elaborarà la relació definitiva d'aprovats en el procediment de selecció i l'elevarà a la Presidència del Consorci amb proposta de nomenament com a funcionaris de carrera.  
  
Les persones interessades que no siguen aprovades en el curs selectiu cessaran automàticament en la prestació dels servicis pels quals van ser nomenades en pràctiques, sense que puguen al·legar drets adquirits en relació amb el lloc que han exercit o per a la pròxima provisió.  
  
En cada convocatòria, les persones aspirants que no superen el curs selectiu podran incorporar-se al curs immediatament posterior. Si no superen este segon curs, quedaran excloses del procés de selecció.  
3. Nomenament com a funcionari de carrera  
Els i les aspirants aprovats seran nomenats funcionaris de carrera del Consorci Provincial de Bombers d'Alacant en el termini establit d'un mes natural comptat des de la publicació en el tauler d'anuncis de la relació definitiva d'aprovats del procés selectiu, i hauran de prendre possessió del càrrec en el termini d'un mes natural, a comptar des de l'endemà de ser notificat el nomenament.  
4. Destinació  
Una vegada les persones interessades hagen pres possessió del càrrec com a funcionari/ària de carrera, prestaran les seues funcions de bomber en la zona operativa i el parc en què hi haja una vacant i que els corresponga d'acord amb l'ordre obtingut en el procés selectiu.  
Tretzena. Borsa de treball: llista d'espera per a funcionaris interins  
  
1. Aspirants per a la borsa  
L'òrgan tècnic de selecció elevarà a la Presidència del Consorci una proposta de constitució de borsa de treball per a proveir llocs de bomber/a del Consorci amb caràcter interí.  
La llista d'espera d'esta borsa es formarà amb les persones interessades que han superat les fases d'oposició i la de concurs sense obtindre plaça, llevat que manifesten expressament la seua voluntat de no formar part d'esta llista d'espera. Les persones interessades que constaran en esta borsa de treball tenen l'obligació de mantindre actualitzats l'adreça i els telèfons que comuniquen en la seua sol·licitud de participació en el present procés selectiu. Si no complixen esta obligació perdran el dret d'estar en esta borsa. La creació d'esta borsa de treball deroga totes les anteriors borses de qualsevol naturalesa en este consorci.  
  
2. Elaboració i constitució de la borsa. Orde de les persones interessades  
En cap cas formaran part de la llista d'espera les persones interessades a les quals l'òrgan tècnic de selecció anul·le l'examen d'algun dels exercicis de la fase d'oposició o, si és el cas, l'IVASPE anul·le alguna de les proves que formen part del curs selectiu, per l'incompliment de les normes legals i reglamentàries d'aplicació en la present convocatòria.  
L'orde de les persones interessades en la llista estarà determinat pel sumatori de les puntuacions obtingudes en els exercicis superats de la fase d'oposició i la puntuació de la fase de concurs, de major a menor.  
  
En cas d'igualtat de puntuació, s'atendrà els criteris de prelació establits en la base octava.I.2.  
Per a la constitució de la llista d'espera, l'òrgan tècnic de selecció remetrà a la Presidència del Consorci la relació d'aspirants que han d'integrar esta llista ordenats segons els criteris establits en l'apartat precedent, a l'efecte que esta determine sobre la seua publicitat que, en tot cas, s'efectuarà en el tauler d'anuncis de la seu electrònica del Consorci.  
En el cas que algun aspirant aprovat no supere el curs selectiu previst en la base onzena, podrà integrar-se en la llista d'espera amb prioritat sobre aquelles persones interessades que han superat el concurs oposició sense obtindre plaça per a este curs, de conformitat amb els criteris establits en esta base, i es modificarà per resolució de la Presidència del Consorci la llista d'espera que haja sigut aprovada en virtut del que es disposa en l'apartat precedent.  
3. Requisits previs al possible nomenament interí  
Amb caràcter previ a l'efectiva incorporació al lloc de treball per al qual foren cridades les persones interessades que integren la llista d'espera, hauran de superar de nou el reconeixement mèdic previst en la base novena de la present convocatòria i annex III (barem mèdic), sempre que haja transcorregut un any o més des de la realització.  
  
Amb caràcter previ a la incorporació, haurà d'impartir-se a les persones interessades un curs de formació adequat a la naturalesa de les funcions que han de dur a terme en el lloc de destinació. Podrà eximir-se d'este curs els qui, en crides anteriors, ja l'hagen realitzat, sempre que les funcions a exercir guarden la deguda similitud, i en este cas se'ls impartirà el curs de reciclatge corresponent.  
  
4. Derogació de borses i règim transitori  
La creació de la borsa derivada del present procés selectiu deroga qualsevol borsa anterior de qualsevol naturalesa del Consorci. No obstant això, atés que en el moment de publicar-se les ofertes d'ocupació que permeten la present convocatòria, en el Consorci hi ha funcionaris interins en plaça de bomber, s'establix el següent règim transitori de cessaments per substitució d'estos per les persones interessades enquadrades en la borsa derivada de l'execució de les presents bases:  
1. BOT. Per a futurs nomenaments de funcionaris interins (FI)  
S'autoritza la Presidència del Consorci i se li encarrega la creació d'una borsa d'ocupació temporal (BOT), amb els llistats d'aspirants resultant del present procés selectiu, que respectarà l'orde de puntuació que s'hi ha obtingut i la vigència de la qual subsistirà fins a la següent borsa d'ocupació temporal resultant del següent procés selectiu que realitze el Consorci.  
2. Prelació en el cessament dels FI del Consorci, a conseqüència de la cobertura de vacants en el present procés selectiu.  
S'autoritza la Presidència del Consorci i se li encarrega la formació i publicació del llistat d'FI d'este consorci que, per orde invers d'antiguitat al seu nomenament en este consorci, seran destituïts quan es cobrisquen places vacants mitjançant el procés selectiu present i per estar exercides per funcionari interí siga major el nombre d'estos que el de places pressupostàriament disponibles en la plantilla.  
  
L'aplicació pràctica d'esta disposició es farà de la manera següent:  
  
- Llista nominativa ordenada per data d'ingrés, del més antic al més recent.  
- Els funcionaris interins seran destituïts:  
• Començant pel principi de la llista, amb els nomenaments més antics i que superen els tres anys.  
• Continuant amb el final de la llista (més recents nomenaments), a mesura que es reduïsca el nombre de vacants pressupostades per la cobertura de places amb funcionaris de carrera en este procés selectiu.  
  
  
Catorzena. Incompatibilitats i normativa supletòria  
I. Les persones interessades proposades quedaran subjectes al compliment de les prescripcions que conté la Llei 53/1984, de 26 de desembre, sobre incompatibilitats del personal al servici de les administracions públiques, i altra normativa aplicable concordant amb el particular.  
  
II. El present procés selectiu es regirà en tot per les normes dictades pel Decret 163/2019, de 19 de juliol, del Consell de la Generalitat Valenciana, en desplegament de la Llei 7/2011, d'1 d'abril, dels SPEIS de la Comunitat Valenciana; en tot allò no previst en les presents bases, hi valdrà el que es preveu en el Reial decret legislatiu 5/2015, de 30 d'octubre, pel qual s'aprova el text refós de l'Estatut bàsic de l'empleat públic; Llei 7/1985, de 2 d'abril, reguladora de les bases de règim local; Llei 30/1984, de 2 d'agost, de mesures per a la reforma de la funció pública; Reial decret 896/1991, de 7 de juny; Llei 4/2021, de 16 d'abril, de la Generalitat, de la funció pública valenciana; Decret núm. 3/2017, de 13 de gener, del Consell, pel qual s'aprova el reglament de selecció, provisió de llocs de treball i mobilitat del personal de la funció pública valenciana; Reial decret legislatiu 781/1986, de 18 d'abril, aprovatori del text refós de les disposicions legals vigents en matèria de règim local, i Real decret 364/1995, de 10 de març, pel qual s'aprova el Reglament general d'ingrés del personal al servici de l'Administració de l'Estat i altres disposicions aplicables i concordants.  
  
  
Quinzena. Recursos i al·legacions  
I. Contra estes bases i tots els actes administratius que se'n deriven que esgoten la via administrativa, pot interposar-se potestativament, un recurs de reposició davant de la Presidència del Consorci en el termini d'un mes comptat a partir de l'endemà de la publicació en el Butlletí Oficial de la Província d'Alacant, o un recurs contenciós administratiu davant dels òrgans de la jurisdicció contenciosa administrativa, en el termini de dos mesos comptats a partir de l'endemà de publicar-se, de conformitat amb el que establix l'article 114 de la Llei 39/2015, d'1 d'octubre, del procediment administratiu comú de les administracions públiques.  
II. Davant de les actuacions de l'òrgan tècnic de selecció, podrà interposar-se el recurs d'alçada previst en l'article 121 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes comptat des de l'endemà de les seues publicacions o notificacions. El recurs podrà interposar-se davant de l'òrgan que haja dictat l'acte que s'impugna o davant de la Presidència del Consorci com a òrgan competent per a resoldre'l.  
Tot això sense perjuí que s'exercisca qualsevol altre recurs que es considere oportú.  
III. L'al·legació, suggeriment, reclamació o petició de revisió sobre la puntuació atorgada per l'òrgan tècnic de selecció, o una altra circumstància relativa al desenvolupament de les proves, es realitzarà per les persones interessades durant els cinc dies naturals següents a la publicació de la puntuació de cada prova o exercici, i serà l'òrgan tècnic de selecció el que decidisca sobre això en la següent sessió, cosa que s'indicarà en la corresponent acta.  
  
Setzena. Protecció de dades de caràcter personal  
Este procés selectiu comporta el tractament de dades de caràcter personal, que es descriu en la taula següent.  
  
Responsable tractament Consorci Provincial per al Servei de Prevenció i Extinció d'Incendis i Salvament d'Alacant.  
Domicili del responsable Adreça: autovia A-77, km 1 (rotonda Bombers), 03337 Sant Vicent del Raspeig - Alacant  
NIF: T9962596U  
Adreça electrònica: ozvyxqqoenmo@bkubfqrligkxwjxazf.pq  
Telèfon: 963 636 314  
Finalitats Les finalitats d'este tractament són:  
Gestió del procés selectiu en totes les fases del seu cicle de vida.  
Este tractament pot elaborar perfils, ja que es tracta d'un procés selectiu en què s'establixen qualificacions sobre les persones participants i les seues obres, mèrits o aportacions, sobre la base dels criteris de valoració establits en estes bases.  
Conservació de les dades Les seues dades es conservaran durant el període establit pel tractament, la legislació aplicable i els requisits aplicables a la conservació d'informació per part de l'Administració pública.  
Legitimació / Bases jurídiques Consentiment de l'interessat. En cas que vosté no atorgue el consentiment, la seua sol·licitud no es podrà atendre.  
Legislació en matèria de transparència.  
Destinataris de les seues dades Entitats públiques o privades la concurrència de les quals siga necessària o legítima per al desenvolupament del procés selectiu, incloent-hi les persones intervinents en la qualificació d'obres, mèrits i/o aportacions.  
Les seues dades es podran publicar en la pàgina web del Consorci, així com en qualsevol diari oficial.  
Drets Pot exercir els seus drets d'accés, rectificació, supressió, oposició, limitació del tractament, portabilitat i (si és el cas) retirada del consentiment prestat. Així mateix, pot dirigir-se a l'autoritat de control per a reclamar els seus drets.  
Per a exercir estos drets, vosté ha de dirigir una sol·licitud al Consorci Provincial per al Servei de Prevenció i Extinció d'Incendis i Salvament d'Alacant, registre d'entrada, autovia A-77, km 1 (rotonda Bombers), 03539 Sant Vicent del Raspeig (Alacant), amb la indicació «Responsable de protecció de dades».  
  
Esta sol·licitud pot realitzar-la mitjançant:  
1) Correu ordinari.  
2) Instància presencial.  
En tots els casos, el Consorci Provincial per al Servei de Prevenció i Extinció d'Incendis i Salvament d'Alacant ha de verificar la seua identitat com a titular de les dades, per la qual cosa la seua sol·licitud ha de contindre una còpia o una referència a un document vigent i vàlid per a esta operació (DNI, NIE, passaport). El Consorci Provincial per al Servei de Prevenció i Extinció d'Incendis i Salvament d'Alacant, exercirà la seua potestat de verificació arreplegada en la disposició addicional l'octava de l'LOPDGDD.  
En cas d'indisponibilitat dels servicis telemàtics, haurà d'aportar una fotocòpia d'un document acreditatiu de la seua identitat (DNI, NIE, passaport).  
  
  
  
  
Segon  
Disposar la publicació d'esta convocatòria amb transcripció íntegra de les bases en el Butlletí Oficial de la Província d'Alacant i en el Diari Oficial de la Generalitat Valenciana i en extracte en el Boletín Oficial del Estado.  
  
  
ANNEX I  
  
Nota: les referències legislatives seran les vigents en el moment de realització dels exercicis.  
  
Coneixements generals:  
Tema G1. La Constitució Espanyola de 1978: Característiques i estructura. Títol preliminar: Principis generals. Títol I. Dels drets i deures fonamentals. Títol VIII, de l'organització territorial de l'Estat.  
  
Tema G2. L'Estatut d'Autonomia de la Comunitat Valenciana: Títol I. La Comunitat Valenciana. Títol VIII. L'administració local.  
Tema G3. Llei 7/1985, de 2 d'abril, reguladora de les bases de règim local. Títol II. El municipi. Capítol II. Organització. Títol II. Capítol III. Competències. Títol III. La província. Capítol I. Organització. Títol III. Capítol II. Competències.  
Tema G4. Llei 8/2010, del 23 de juny, de la Generalitat, de règim local de la Comunitat Valenciana: Títol I. Capítol IV. Organització del govern i l'administració dels municipis. Títol I. Capítol V. Competències. Títol II. La província.  
Tema G5. Prevenció de riscos laborals: la Llei 31/1995, de 8 de novembre: Capítol I. Objecte, àmbit d'aplicació i definicions Capítol III. Drets i obligacions. Capítol IV. Serveis de prevenció. Capítol V. Consulta i participació dels treballadors.  
Tema G6. l'Estatut bàsic de l'empleat públic. Reial decret legislatiu 5/2015, de 30 d'octubre, Títol II. Classes de personal al servici de les administracions públiques. Títol III. Drets i deures. Capítols 1, 2 i 3. Codi de conducta dels empleats públics. Títol V. Ordenació de l'activitat professional. Títol VI. Situacions administratives.  
  
Tema G7. Llei 4/2021, de 16 d'abril, de la funció pública valenciana. Títol III. Personal al servici de les administracions públiques. Títol IV. Estructura i ordenació de l'ocupació pública:  
Tema G8. Llei 53/1984, de 26 de desembre, d'incompatibilitats del personal al servici de les administracions públiques. La responsabilitat civil, penal i administrativa de l'empleat públic en l'exercici de les seues funcions.  
Tema G9. Dret administratiu Les fonts del dret administratiu. La jerarquia de les fonts. La llei. Les disposicions de l'executiu amb força de llei: decret llei i decret legislatiu. El reglament: concepte, classes i límits. Altres fonts del dret administratiu.  
  
Tema G10. Hisenda pública i administració tributària: El sistema fiscal espanyol. Principis impositius en la Constitució Espanyola. Els principals impostos i les seues característiques. La hisenda pública estatal, autonòmica i local.  
Tema G11. Informàtica bàsica: Conceptes fonamentals de maquinari i programari. Sistemes d'emmagatzematge de dades. Sistemes operatius. Processadors de text.  
  
Coneixements específics:  
  
Tema 1. Geografia de la Comunitat Valenciana. Relleu, vegetació, climatologia, rius i vies de comunicació. Distribució geogràfica dels riscos a la Comunitat Valenciana.  
Tema 2. Organització i funcionament dels serveis de bombers de la Comunitat Valenciana. Zones operatives i parcs.  
Tema 3. Llei 7/2011, d'1 d'abril, de la Generalitat, dels serveis de prevenció, extinció d'incendis i salvament de la Comunitat Valenciana.  
  
Tema 4. Tècniques gràfiques: cartografia, sistemes de projecció, corbes de nivell, mapes topogràfics, sistemes de coordenades, posicionament i orientació. Sistemes de posicionament global GPS. Lectura i interpretació de mapes.  
Tema 5. Escales i unitats de mesura: concepte, càlcul i sistema internacional d'unitats de mesura: superfície, volum, força, pressió, treball, energia, potència. Calor i temperatura. Aparells de mesura.  
  
Tema 6. Hidràulica. Característiques dels fluids i coneixements generals. Hidroestàtica i hidrodinàmica. Instal·lacions hidràuliques d'extinció: pèrdues de càrrega i càlcul d'instal·lacions. Punt de funcionament d'una instal·lació hidràulica. Bombes contra incendis: generalitats i parts d'una bomba contra incendis. Maneig i operació de bombes contra incendis: Aspiració i mecanismes d'encebament. Cavitació. Material d'alliberament d'aigua: motobombes, electrobombes.  
Tema 7. Comunicacions: conceptes bàsics. La xarxa de comunicacions i emergències de la Generalitat (Xarxa COMDES). Bandes, freqüències, grups i coneixement dels equips fixos mòbils i portàtils TETRA. Funcionament del centre de comunicacions i control dels serveis de bombers. Protocols de mobilització de recursos. Organització de les comunicacions en els diferents tipus de sinistres. Directriu tècnica de comunicacions en actuacions davant d'incendis forestals.  
  
Tema 8. Vehicles dels serveis de bombers: classificació, nomenclatura i característiques generals. Especificacions i prestacions dels vehicles. Dotació i distribució del parc mòbil dels serveis de bombers. La conducció de vehicles d'emergència. Seguretat viària.  
  
Tema 9. Equipament operatiu: Material de tall, separació, excarceració, elevació i tracció (Tractel, cabestrant, coixins pneumàtics, etc.). Material d'il·luminació i senyalització (grups electrògens, focus, etc.). Material auxiliar. Ferramentes i equips. Motoserra: components i parts de la motoserra. Tècniques de tall amb la motoserra. Procediments generals i específics de treball amb motoserres.  
  
Tema 10. Equips de protecció individual (EPI) utilitzats en l'àmbit urbà i forestal. Equipament individual contra incendis i equips de protecció química. Categorització, marcatge CE i normativa dels serveis de bombers sobre vestuari d'intervenció. Protecció respiratòria: riscos i equips de protecció respiratòria. Normes bàsiques d'actuació amb equips de respiració autònoma.  
Tema 11. Normes específiques en prevenció de riscos: Disposicions mínimes de seguretat i salut per a la utilització dels equips de treball (Reial decret 1215/1997, de 18 de juliol, i Reial decret 486/1997, de 14 d'abril). Disposicions mínimes de seguretat i salut relatives a la utilització pels treballadors d'equips de protecció individual (Reial decret 773/1997, de 30 de maig). Disposicions mínimes en matèria de senyalització de seguretat i salut en el treball (Reial decret 485/1997, de 14 d'abril).  
Tema 12. La matèria. Composició bàsica i estructura. Estats fonamentals de la matèria. Canvis d'estat de la matèria. Teoria del foc. Química i física de l'incendi. Tipus de combustió. Classificació dels focs. Triangle i tetraedre del foc. Mecanismes de transmissió de calor. Productes de la combustió. Explosions.  
Tema 13. Mecanismes d'extinció: agents extintors. Extintors portàtils d'incendis. Hidrants, BIE i columna seca. Sistemes de detecció i extinció automàtica d'incendis: components bàsics de les instal·lacions. Reial decret 1942/1993, de 5 de novembre, pel qual s'aprova el Reglament d'instal·lacions de protecció contra incendis (RIPCI) - Apèndix I. Equips d'extinció d'aigua i espuma. Instal·lacions amb esteses de mànegues. Nocions bàsiques sobre càlcul d'esteses.  
  
Tema 14. Incendis d'interior. Desenvolupament. Influència del combustible i del recinte. Riscos del treball en incendis d'interior. Influència de l'aplicació d'aigua, de la ventilació i de la pressurització de recintes. Flashover, Backdraft, Explosió de gasos d'incendi. Tècniques d'intervenció en incendis d'interior. Mètodes d'extinció. Tècniques maneig de les llances.  
Tema 15. Intervenció en incendis urbans: Sistemàtica general d'actuació. Busseig en fum: cerca i orientació en interiors.  
Tema 16. Incendis industrials: Tipus d'establiments industrials. Nivells de protecció. Característiques dels incendis industrials. Ús d'espumes. Tècniques d'intervenció en incendis industrials.  
Tema 17. Incendis en túnels. Característiques dels túnels. Característiques específiques dels incendis en túnels. Tècniques d'intervenció.  
  
Tema 18. Ventilació d'incendis. Principis bàsics i mètodes de ventilació. Equips de ventilació dels serveis de bombers.  
Tema 19. Incendi forestal: característiques. Bases del comportament del foc forestal. Tècniques d'atac i extinció. Ferramentes i equips. Mitjans terrestres i aeris. Seguretat del personal durant les operacions d'extinció d'incendis forestals: identificació de les situacions de risc, protocol OCELA.  
Tema 20. Rescats en altura. Normativa dels treballs en altura. Principis bàsics del treball en altura. Materials i equip de protecció personal davant de caigudes en altura. Cordes, nucs i sistemes de seguretat i ancoratge. Trauma de suspensió o síndrome de l'arnés. Accés mitjançant corda: la doble corda. Els sistemes d'ancoratge de seguretat. Procediments d'actuació.  
Tema 21. Rescats en accidents de trànsit. Tipus d'accidents. Tipus de vehicles i tipus d'energia motriu. Element de seguretat activa i passiva en els vehicles. Els vehicles híbrids. La intervenció en accidents de trànsit. Ferramentes, tècniques i equips d'excarceració. Maniobres bàsiques d'excarceració. Procediments d'actuació.  
Tema 22. Altres rescats: en rius, riuades i inundacions. Maniobres de salvament en entorns aquàtics. Rescat i actuació en presència d'animals: animals domèstics i animals salvatges. Pautes d'actuació amb animals. Himenòpters: equips i materials. Procediments d'actuació en eixams.  
Tema 23. Alliberament en ascensors i maquinària pesant. Tipologia i característiques dels ascensors. Procediment de rescat de persones atrapades en ascensors i escales mecàniques.  
Tema 24. Intervencions sanitàries en emergències. Suport vital. Valoració primària i secundària del pacient, i suport vital bàsic en adults i xiquets. Urgències traumàtiques: atenció inicial en cas de politraumatisme, traumatismes, ferides i lesions de teixits blans, mobilització i immobilització, grans emergències i catàstrofes, TRIATGE. Reanimació cardiopulmonar i desfibril·lació.  
Tema 25. Psicologia d'emergències: primers auxilis psicològics. Estratègies i pautes generals d'actuació en el procés d'atenció a les víctimes. Principis bàsics de comunicació durant el rescat. Intervenció amb suïcides.  
Tema 26. Edificacions i instal·lacions. Conceptes de física aplicats a l'edificació. Esforços/tensions. Sistemes constructius. Elements estructurals. Elements complementaris de l'edificació: cobertes i tancaments exteriors. Valoració i inspecció d'edificis: Lectura de la patologia, relació causa-efecte, símptomes. Patologies accidentals: Incendi, sismes.  
  
Tema 27. Codi tècnic de l'edificació - DBSI: evacuació d'ocupants. Instal·lacions de protecció contra incendis Intervenció dels bombers. Resistència al foc de l'estructura  
Tema 28. Extintors portàtils, hidrants, BIE. Sistemes de detecció i extinció d'incendis: detectors, tipus i principis de funcionament, tipus, característiques bàsiques i funcionalitat dels diferents components d'una instal·lació de ruixadors automàtics d'aigua, columnes seques.  
  
Tema 29. Patologia i lesions de l'edificació. Bastiments i apuntalaments. Sanejament fatxades i consolidació de construccions. Esfondrament i afonament d'edificacions. Salvament i desenrunament: cerca i rescat de persones soterrades. Tècniques d'intervenció en estructures col·lapsades: ferramentes i equips.  
Tema 30. Risc elèctric. Conceptes bàsics sobre electricitat. Xarxes elèctriques. Components de les instal·lacions elèctriques en alta i baixa tensió. Mesures de seguretat amb risc elèctric. Efectes de l'electricitat en l'organisme. Normativa. Procediment d'intervenció amb presència de tensió elèctrica. Ferramentes i materials de treball elèctric.  
  
Tema 31. Matèries perilloses: classificació de les matèries perilloses. Senyalització i identificació de matèries perilloses. Intervenció en sinistres amb matèries perilloses: conceptes bàsics de física i química relacionats amb les matèries perilloses. Procediment bàsic d'intervenció davant d'accidents en el transport de mercaderies perilloses. Mitigació d'accidents amb matèries perilloses. Nivells de protecció personal. Descontaminació i impacte mediambiental.  
Tema 32. Risc radiològic: conceptes bàsics sobre protecció radiològica. Equips de detecció i mesura de la radiació en emergències nuclears. Principis bàsics d'intervenció.  
Tema 33. Instal·lacions de gasos combustibles. Propietats fisicoquímiques dels gasos combustibles. Xarxes de transport i distribució de gas natural. Intervenció davant d'emergències de gas natural. Instal·lacions de GLP: botelles i depòsits fixos. Emergències que involucren GLP. Equips de detecció i mesura.  
  
  
  
Temes específics del Consorci Provincial per al SPEIS d'Alacant  
  
Tema 1. Estatuts del Consorci Provincial per al SPEIS d'Alacant.   
  
Tema 2. Consorci Provincial per al SPEIS d'Alacant. Organització (territorial) i estructura (organitzativa i funcional).  
Tema 3. Geografia de la província d'Alacant. Relleu, vegetació, climatologia, rius i vies de comunicació.  
Tema 4. Equips de protecció individual del Consorci Provincial per al SPEIS d'Alacant.  
Tema 5. Procediment normalització del vestuari i equips de protecció individual.  
Tema 6. Procediment de treballs en altura.  
Tema 7. Procediment escales portàtils. Instrucció de treball escales portàtils.  
Tema 8. Procediment d'intervenció amb presència de tensió elèctrica del Consorci Provincial per al SPEIS d'Alacant.   
Tema 9. Procediment de seguretat en cabina del Consorci Provincial per al SPEIS d'Alacant.  
Tema 10. Sistemàtica d'intervenció en eixams del Consorci Provincial per al SPEIS d'Alacant.  
Tema 11. Manual usuari Prosafety nivell 1.  
  
  
ANNEX II  
Prova psicotècnica - Bomber  
  
La prova psicotècnica tindrà dos parts: l'aptitudinal (o test d'intel·ligència) i l'actitudinal (única a realitzar pel torn de mobilitat) (o test de personalitat). La qualificació de les proves psicotècniques serà d'apta o no apta, i l'aspirant haurà de superar tots els factors estudiats en les proves aptitudinals.  
A més, haurà de realitzar-se una anàlisi global de l'estructura de la personalitat, i en cas de no ajustar-se al perfil establit, si el personal assessor i l'òrgan tècnic de selecció ho consideren oportú, estes proves podran contrastar-se mitjançant una entrevista.  
1. Proves aptitudinals (test d'intel·ligència) - Torn lliure  
a) Raonament verbal: com el seu nom indica, constituïx una mesura de l'aptitud per a comprendre conceptes, expressats a través de la paraula. Aprecia més la capacitat per a abstraure, generalitzar i pensar de manera constructiva. Constituïx un índex valuós del nivell ocupacional al qual pot aspirar un subjecte, ja que en moltes tasques hi ha una relació positiva entre el nivell de responsabilitat que tenen assignat i el grau de profunditat amb què han comprendre les idees expressades verbalment.  
  
b) Raonament abstracte: intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures, el test de raonament abstracte no substituïx adequadament el raonament verbal, però pot servir com a element de confrontació.  
c) Rapidesa i precisió perceptiva: és una anàlisi ràpida de situacions complexes, ideada per a mesurar la rapidesa de respostes en tasques de tipus perceptiu.  
d) Atenció i resistència a la fatiga: és una prova que exigix una gran concentració i resistència a la monotonia. En conseqüència, este instrument pot apreciar l'aptitud o la capacitat per a concentrar-se en tasques la principal característica de les quals és la rapidesa perceptiva, juntament amb l'atenció continuada.  
e) Intel·ligència general: capacitat per a comprendre situacions, les relacions que hi ha entre estes, poder captar les estructures d'estes relacions i tindre un mètode sistemàtic de raonament.  
f) Memòria visual: capacitat per a recordar situacions a través del sentit de la vista.  
g) Raonament mecànic: capacitat per a manejar objectes i per a comprendre mecanismes.  
h) Raonament espacial: capacitat per a percebre amb correcció l'espai i actuar amb eficàcia.  
i) Raonament numèric: habilitat per a estructurar, organitzar i resoldre un problema amb mètodes i fórmules. Implica realitzar operacions i càlculs. Suposa l'habilitat per a comptar amb rapidesa i pensar en termes matemàtics.  
Característiques del test aptitudinal:  
Es puntuarà en percentils. Es recomanen que estos superen el 40 o el 50 en funció de l'escala i la categoria de què es tracte.  
2. Proves actitudinals (test de personalitat) torn lliure i torn de mobilitat  
a) Sentit de la disciplina i de l'autoritat: conformitat davant de les normes i les demandes dels superiors. Persona que sol ser sòbria i digna de confiança, així com dominada pel sentit del deure, perseverant, responsable i organitzada.  
b) Sentit de la iniciativa: persona no inhibida, disposada a intentar coses noves, pot suportar sense fatiga les vicissituds del tracte amb la gent i les situacions emocionals aclaparadores.  
c) Seguretat en si mateix: fermesa personal capacitat pràctica i realista: la confiança en si mateix i la seua capacitat per a tractar amb coses és madura i poc ansiosa; és flexible i segura.  
d) Desenvolupament de conductes cooperatives: capacitat d'integració en el grup: grau en què les persones s'ajuden entre si i es mostren amables i cooperatives amb els companys. Persona adaptable, animosa, interessada pels altres. Bona col·laboradora amb el treball del grup.  
  
e) Autocontrol dels impulsos i emocions: persona amb molt de control de les seues emocions i de la seua conducta en general. Acurada i oberta socialment. Evidencia el que comunament es coneix com a «respecte a u mateix», té en compte la reputació social.  
f) Serenitat: persona assossegada, relaxada i tranquil·la. Capacitat empàtica i de maneig de la relació interpersonal. Persona sociable, no inhibida, amb bona capacitat per a fer i mantindre contactes personals.  
  
g) Neutralitat efectiva en l'exercici professional: persona responsable i organitzada, les seues metes es troben dins de la normativa social. Fa el que socialment és correcte, seguint estrictament les normes; fent el que és acceptat i idoni.  
h) Capacitat d'automotivació: capacitat de sentir-se satisfet referent a la seua ocupació. Grau en què una persona es preocupa per la seua activitat i s'aboca a esta.  
i) Capacitat empàtica i de maneig de la relació interpersonal: desenvolupament de conductes cooperatives. Persona sociable, no inhibida, amb bona capacitat per a aconseguir i mantindre contactes personals, així com posar-se en el lloc de les altres persones. Manifesta capacitat d'integració en el grup, d'ajuda als altres i es mostra afable i cooperativa amb els companys. Persona col·laboradora en el treball en grup.  
  
j) Tolerància: persona comprensiva amb les maneres de pensar i actuar de les altres i disposada a adaptar-se a les situacions.  
k) Afinitat amb l'organització: desenvolupament de conductes corporatives i capacitat d'integració. El rendiment dels equips i la consecució dels objectius de l'organització depén de la mesura en què els integrants compartisquen les creences i els valors de la seua organització, però alhora s'analitza i es pretén que aporten opinions i experiències diverses que la facen avançar.  
l) Col·laboració i cooperació: es referix a l'actitud de les persones que saben col·laborar amb eficàcia i treballar bé en equip. La col·laboració permet que l'organització avance a bon ritme, s'adapte als nous reptes i es convertisca en qualificadora, en què els integrants aprenen i compartixen el coneixement. Capacitat d'integració en el grup. Grau en què les persones s'ajuden entre si i es mostren amables i cooperatives amb els companys. Persona adaptable interessada en els altres. Bona col·laboradora amb el treball en grup.  
m) Potencial de creixement: aptitud per la qual les persones, a més de ser capaces de complir la seua tasca actual, tenen potència per a assumir noves funcions o llocs de lideratge en la seua organització en el futur. Determina la seua capacitat de definició d'objectius i la seua motivació personal.  
n) Responsabilitat i organització: les seues metes es troben dins de la normativa social. Fa el que és correcte socialment, seguint estrictament les normes, i el que és acceptat i idoni.  
o) Priorització: suposa saber decidir quines tasques i objectius s'han d'abordar immediatament i quines poden esperar. Les persones capaces de gestionar el seu temps i establir prioritats de manera eficaç ajuden els companys i l'organització a prosperar, alhora que aconseguixen que els projectes s'executen i es complisquen en els terminis requerits.  
  
p) Capacitat de lideratge: disposició positiva a treballar amb grups de persones, des d'una posició de poder, harmonitzant motivacions i conductes dels components en nom del millor resultat possible per a les finalitats de l'organització, tenint en compte la satisfacció de les persones implicades. Capacitat del candidat per a inspirar, motivar i desenvolupar el potencial d'altres persones.  
Característiques del test de personalitat (test actitudinal):  
Estes proves s'ajustaran als perfils professionals de les diferents categories/escales, i en cada una es valoren els paràmetres que són rellevants en la determinació de la personalitat de la persona aspirant a esta categoria/escala.  
  
  
  
ANNEX III  
Barem Mèdic - Bomber - els dos torns  
  
La informació obtinguda de les diferents proves serà estrictament confidencial.  
Els aspirants per a realitzar este examen mèdic se sotmetran a totes les anàlisis i les proves que siguen necessàries.  
Com a complement d'eixe barem, els aspirants hauran de contestar un qüestionari mèdic que subscriuran. Del falsejament d'algunes de les contestacions podrà derivar-se que no es nomene funcionari l'interessat, sense perjuí de les responsabilitats que se li puguen exigir per este fet.  
  
Funcions del tribunal mèdic:  
1. Marcar els tipus d'exploració mèdica que estime convenient per al diagnòstic de les patologies incloses en este annex.  
2. El tribunal tindrà l'atribució de sol·licitar els informes que estime pertinents en examinar la persona aspirant o consultar especialistes aliens al tribunal.  
3. Elevar a l'òrgan tècnic de selecció els resultats en forma d'apte o no apte.  
4. Informar la persona interessada, amb una petició prèvia per escrit, de la causa de la seua exclusió, excepte si hi ha una malaltia aguda susceptible de tractament, de la qual s'informaria a este o al seu metge o metgessa de capçalera.  
Quadre d'exclusions mèdiques  
La persona aspirant ha d'estar exempta de qualsevol malaltia orgànica, seqüela d'accident i deficiència física o psíquica que puga constituir una dificultat en la pràctica professional, per a la categoria de bombers, i per a això es tindran en compte, com a base, els criteris que s'indiquen a continuació:  
I. Oftalmologia:  
Seran excloents:  
- Agudesa visual llunyana, mesurament sense correcció, superior o igual a 0,5 en l'ull millor i 0,3 en l'ull pitjor (test de Snellen).  
- La visió monocular implica no aptitud, així mateix, camps visuals amb reduccions significatives en algun meridià o escotomes absoluts / relatius en la sensibilitat retinal  
- Diplopia, retinopaties, hemeralopia, hemianòpsia. Les fòries permeten l'aptitud si són reduïdes i la persona aspirant presenta una capacitat de fusió suficient.  
- Alteració en la percepció normal dels colors, entesa com la capacitat de superar les taules d'ISHIHARA.  
- Alteracions significatives en la capacitat de recuperació a l'enlluernament o en la visió mesòpica (baixa il·luminació).  
- Alteracions palpebrals que impedisquen la protecció adequada de l'ull.  
- Distròfies corneals significatives.  
- Glaucoma. Queratitis crònica o dacriocistitis crònica.  
II. Otorrinolaringologia:  
Seran excloents:  
- Ús d'audiòfon.  
- Pèrdues de l'agudesa auditiva bilateral superiors a 30 dB en les freqüències estudiades.  
- Perforació timpànica, cicatrius o engrossiment de la membrana timpànica.  
- Vertigen permanent de qualsevol etiologia.  
- Dificultats importants de la fonació.  
- Tartamudesa acusada.  
- Obstrucció crònica de les fosses nasals.  
III. Aparell locomotor:  
Es consideren excloents alteracions i/o graus de mobilitat inferiors a:  
a) Extremitats superiors:  
- Muscle: elevació progressiva en anteversió fins a 150º. Abducció fins a 120º.  
- Colze: flexió fins a 100º. Extensió fins a 10º. Supí pronació de 30º a 150º.  
- Monyica: flexió fins a 45º. Extensió fins a 45º.  
- Mà i dits: afectació del primer dit de la mà quan no estiga conservada la pinça. Falta d'una mà o d'una part, quan no estiga conservada la pinça.  
b) Extremitats inferiors:  
- Maluc: flexió fins a 100º. Extensió fins a 10º.  
- Genoll: extensió completa. Flexió fins a 120º.  
- Turmell: flexoextensió dorsoplantar fins a 30º.  
- Peu: peu de pinya. Peu pla espàstic.  
- Dits dels peus: limitació de moviments que dificulten caminar, córrer o botar. Falta o pèrdua del primer dit de qualsevol peu. Limitació completa de la flexió dorsal del primer dit. Dits en arpa que impedisquen portar les botes de treball.  
c) Columna vertebral:  
- Escoliosi superior a 20º amb simptomatologia.  
- Costella accessòria que produïsca «furt de subclàvia».  
- Hèrnia discal amb simptomatologia.  
d) Altres processos:  
- Fractures que deixen seqüeles i dificulten la funció.  
- Osteoporosi.  
- Condromalàcia de grau II o superior.  
- Artritis que provoque limitació funcional.  
- Luxació recidivant.  
- Paràlisi muscular. Miotonies.  
- Altres malalties que limiten la mobilitat i dificulten les funcions de bomber.  
- Pròtesi de maluc, de genoll, de muscle o de colze.  
IV. Aparell digestiu:  
Seran excloents:  
- Estadis cirròtics o precirròtics (grau histològic III i IV).  
- Hepatopaties cròniques: virus C+ amb RNA+ (s'admetran virus C+ sempre que l'RNA siga negatiu i no hi haja cirrosi), virus B+, malaltia de Wilson no compensada, hepatopaties alcohòliques, hepatopaties agudes amb repercussió enzimàtica important.  
- Hipertransaminasèmies idiopàtiques d'etiologia hepàtica amb nivells que quadrupliquen el límit superior de la normalitat.  
- Trasplantament hepàtic.  
- Pancreatitis crònica.  
- Síndromes diarreiques cròniques.  
- Eventracions no intervingudes.  
- Pacients sotmesos a cirurgies resertives abdominals importants.  
- Úlcera sagnant recidivant.  
- Portador d'ostomia.  
- Qualsevol patologia de l'aparell digestiu amb intervenció quirúrgica o sense que presente seqüeles funcionals amb repercussió orgànica.  
V. Aparell cardiovascular:  
Seran excloents:  
- Marcapassos implantat permanent.  
- Miocardiopatia dilatada idiopàtica  
- Miocardiopatia hipertròfica obstructiva i no obstructiva.  
- Valvulopaties.  
- Infart de miocardi.  
- Coronariopaties.  
- Pericarditis cròniques.  
- Taquicàrdies ventriculars.  
- Síndrome de Brugada.  
- Taquicàrdies auriculars.  
- Flutter auricular.  
- Fibril·lació auricular.  
- Malaltia del node sinusal.  
- Bloquejos AV complets.  
- Bloquejos AV1o i Mobitz I simptomàtics.  
- Bloquejos AV grau Mobitz II.  
- Síndrome Wolf-Parkinson-White.  
- HTA severa amb repercussió clínica.  
- HTA moderada mal tolerada.  
- Síncopes vasovagals.  
- Aneurismes cardíacs o de grans vasos.  
- Insuficiència venosa perifèrica que produïsca signes d'estasi o alteracions tròfiques varicoses importants.  
- Insuficiència arterial perifèrica.  
- Seqüeles posttromboembòliques.  
- Alteracions circulatòries en mans/peus que siguen simptomàtiques o en dificulten la funcionalitat.  
VI. Aparell respiratori:  
Seran excloents:  
- Disminució d'FVC, FEV 1 i FEV 1/FVC per davall del 80 % del que es considera normal per a les seues característiques físiques i sexe.  
- Asma bronquial.  
- Qualsevol tipus de malaltia pulmonar obstructiva crònica.  
- Pneumotòrax espontani recidivant.  
- Atelèctasi.  
- Emfisema  
- Tuberculosi activa.  
- Síndrome d'apnea obstructiva del son, els trastorns relacionats amb este i altres causes de somnolència diürna excessiva.  
- Altres processos respiratoris que incidisquen negativament en les activitats físiques a realitzar, així com en les tasques específiques del lloc de treball.  
VII. Aparell urinari:  
Seran excloents:  
- Insuficiència renal crònica.  
- Trasplantament renal.  
- Falta d'un renyó.  
- Malalties renals cròniques evolutives.  
- Albuminúria i/o cilindrúria importants.  
VIII. Sistema nerviós central:  
Serà excloent patir o haver patit:  
- Parkinson. Corea o bal·lisme.  
- Epilèpsia.  
- Esclerosi múltiple.  
- Atàxia.  
- Qualsevol grau d'hipoòsmia.  
- Accidentes cerebrovasculars.  
- Malaltia neuromuscular amb limitacions funcionals.  
IX. Pell i fàneres:  
Seran excloents:  
- Malalties dermatològiques que produïsquen limitació funcional.  
- Cicatrius que produïsquen limitació funcional.  
X. Processos endocrinològics:  
Seran excloents:  
- Malaltia de Cushing.  
- Malaltia d'Addison.  
- Síndrome metabòlica.  
- Obesitat mòrbida amb IMC de 40,0 o superior o IMC de 35,0 o superior en presència d'almenys una o morbiditat significativa o l'altra com ara diabetis o hipertensió arterial.  
XI. Altres processos patològics:  
Seran excloents:  
- Hemopaties cròniques greus.  
- Trasplantament de medul·la òssia.  
- Proves analítiques compatibles amb patologia de base amb repercussió orgànica greu.  
- Neoplàsies malignes amb repercussió funcional.  
- Hèrnies inguinals i/o abdominals  
- Qualsevol malaltia infecciosa crònica i rebel al tractament.  
- Processos que requerisquen tractament anticoagulant.  
XII. Trastorns psicològics i psiquiàtrics:  
Seran excloents les alteracions de la conducta avalades per informe especialitzat psiquiàtric i/o psicològic segons els criteris diagnòstics de malalties mentals incloses en el DSM-IV-TR o les seues possibles actualitzacions. D'acord amb la Llei 8/2017, de 7 d'abril, de la Generalitat, integral del reconeixement del dret a la identitat i a l'expressió de gènere a la Comunitat Valenciana, no seran motiu d'exclusió els diagnòstics relatius a «trastorns de la identitat sexual» o similars, encara que apareguen en el DSM-IV-TR o les seues possibles actualitzacions.  
XIII. Qualsevol altre procés patològic que dificulte o impedisca el desenvolupament de les funcions de bomber:  
Seran excloents l'alcoholisme i les drogodependències.  
D'acord amb l'Ordre ministerial PCI/154/2019, de 19 de febrer, per la qual es publica l'Acord del Consell de Ministres de 30 de novembre de 2018, pel qual s'aproven instruccions per a actualitzar les convocatòries de proves selectives de personal funcionari, estatutari i laboral, civil i militar, s'eliminen les següents causes mèdiques en l'accés a l'ocupació pública: VIH, diabetis, celiaquia i psoriasi.  
  
  
ANNEX IV  
Declaració responsable  
  
COGNOMS NOM  
  
  
   
DNI NÚM. OPOSITOR  
  
   
  
  
Aspirant en el procés selectiu per a la provisió de places BOMBER convocat pel Consorci Provincial de Bombers d'Alacant,  
  
DECLARE la meua total capacitat física per a realitzar l'exercici de la fase d'oposició - PROVES FÍSIQUES.  
  
Alacant, … d'/de … de …  
  
Firmat:…»  
  
Cosa que es fa pública per al coneixement general i de les persones interessades.  
  
Alacant, 11 de juny de 2024  
  
EL PRESIDENT DELEGAT  
Firmat: Francisco Cano Murcia EL SECRETARI  
Firmat: José Cano Pascual